Erle langileen amodioak by Erein argitaletxea - Issuu\nAroa Uharte Itzultzailea\nObra honen edozein erreprodukzio modu, banaketa, komunikazio publiko edo aldaketa egiteko, nahitaezkoa da jabeen baimena, legeak aurrez ikusitako salbuespenezko kasuetan salbu. Liburu honek Eusko Jaurlaritzako Kultura eta Hizkuntza Politika Sailaren diru-laguntza jaso du.\nLiburu honen itzulpena Eusko Jaurlaritzako Kultura Sailak Euskal Itzultzaile, Zuzentzaile eta Interpreteen Elkartearekin Literatur OndareUnibertsaleko Obra Nagusien Bilduma euskarara itzultzeko sinatutako hitzarmenaren barruan burutu da.\nLiburuaren azala eta diseinua: Antton Olariaga © Itzulpenarena: 2020, Aroa Uharte © Hitzaurrearena: 2020, Aroa Uharte © Argitalpen honena: 2020, EREIN eta IGELA argitaletxeak Inprimatzailea: Itxaropena, S.A. ISBN: 978-84-9109-503-3 Legezko Gordailua: D 1135/2020\nAleksandra Kollontai Errusiar Iraultzan parte hartu zuen emakume gisa da batez ere ezagun. 1917ko Iraultzaren prozesuan eta mundu berri baten eraketan izan zuen parte-hartze politikoak pertsonaia historiko interesgarria bihurtzen du. Horrez gainera, feminismoa marxismoaren ikuspuntutik teorikoki lantzen duten hainbat saiakera eta artikulu idatzi zituen, eta horrek feminismoaren genealogian txertatu du boltxebike errusiarra. Emakumeen askapena ikuspegi sozioekonomikotik lantzeaz gain, emakumeen askapen psikologikoa ere jorratu zuen bere gogoetetan eta literatura-lanetan, eta ekarpen garrantzitsua egin zuen Iraultzarekin batera harremanen eta amodioaren gainean egiten ari ziren hausnarketa erradikaletan. Azter ditzagun, labur bada ere, alor horiek guziak. Kollontairen bizitzan barrena Aleksandra Mikhailovna Domontovitx 1872an jaio zen, San Petersburgon, noble-familia batean. Etxean jaso zuen hezkuntza, hizkuntzak ikasi zituen (ingelesa, alemana, frantsesa; geroago, suediera, norvegiera, finlandiera…), eta hamasei urte zituela lizeoko azterketa gainditu zuen modalitate librean. Etxeko maistra Maria 7\nStrakhovak eragin handia izan zuen Aleksandraren ideien garapenean, XIX. mendearen bigarren erdiko mugimendu iraultzaile nagusira hurbildu baitzuen, narodnitxestvo edo populismoaren ideietara. Gazte-gaztetatik bere klase- eta genero-rolen kontra egin zuen: gurasoen nahiaren kontrara eta etekin ekonomikoetan pentsatu gabe, amodioz eta bat-batean ezkondu zen, 1893an, bere ahaide urruna zen Vladimir Kollontai ofizial pobrearekin (haren abizena hartu zuen, eta betiko mantendu). Seme bat izan zuten, baina amatasuna ez zen inoiz beraren bizitzaren erdigunea izan: langile-mugimendu iraultzaileak gero eta interes handiagoa pizten zion, eta etxekoandre eta emazte izan beharrak kaiola batean sentiarazten zuen.1 Eguneroko etxeko lanek eta semearen zaintzak denbora asko kentzen bazioten ere, talde iraultzaileekin gero eta gehiago kolaboratzen hasi zen. 1897an, senarrarengandik separatu zen, etxekoandre izateari utzi, eta ekonomia eta marxismoa ikasteari buru-belarri emateko. Europan barrena ibili zen, eta sozialdemokraziaren hainbat pentsalari garrantzitsu ezagutu zituen: Webb senar-emazteak, Plekhanov, Kautsky, Luxemburg… 1899an Errusiara itzuli zenean, orduan klandestinitatean zen Alderdi Sozialdemokratan eman zuen izena. Hortik aurrera, hainbat ardura eta postu bete zituen alderdi horrentzat, eta alderdiko lanez gain emakume langileen askapenerako mugimendua martxan jartzen eginahalak egin zituen; izan ere, bere 1\tAleksandra Kollontai, Autobiografía de una mujer sexualmente emancipada, Editorial Fontamara, Bartzelona, 1976, 77. or. 8\nalderdiko kamaradak lan horren garrantziaz ohartaraztea ez zitzaion erraza izan. 1905eko Iraultzak San Petersburgoko kaleetan harrapatu zuen; orduan ere emakumeen egoeran jarria zuen begia: Emakume Langileen Mutualitatea sortu zuen. Prozesu iraultzailearen ondotik etorritako errepresiogaraian, emigratu egin behar izan zuen: 1908tik 1917ra arte atzerriko hainbat herrialdetan ibili zen (Europan eta Estatu Batuetan), eta tokiko sozialdemokraten eta sufragisten mugimenduekin loturak egin zituen. Emigrazioko urte haietan zenbait lan idatzi zituen «emakumeen auzi»arekin lotutako gaiei buruz: familia eta etxeko lanak, familia-harremanak, amatasuna, sexualitatea, prostituzioa… Bere ideiak Europako mendebaldeko klase ertaineko feministen kontra bideratu zituen (haiengandik bereizteagatik baztertu zuen «feminismo» terminoa), eta, aldi berean, errusiar sozialistak konbentzitu nahi izan zituen iraultza proletarioa egiteko emakumeen artean ere propaganda iraultzailea egin beharraz. Azkenean, Errusiako mugimendu sozialista feministaren lider ez ezik, «emakumearen auzi»an aditu ere bihurtu zen bere alderdiko kamaradentzat. Hala ere, beraren ideiak zalantzan jarri ziren etengabean. Feminismoan bezala, beste arloetan ere ikuspegi politiko propioak izan zituen Kollontaik, eta horrek batera eta bestera eraman zuen: 1915a arte mentxebikeekin lotura estuagoa izan zuen, baina, I. Mundu Gerran batzuk gerraren alde agertzen hasi zirenean, boltxebikeetara pasatu zen; Otsaileko Iraultzaren ondoren Leninen Apirileko tesiak defendatu zituen bakarrenetako bat izan zen; 1918ko 9\nmartxoan, gobernutik atera zen Brest-Litovskeko bakehitzarmenaren kontra zegoelako. Azkenik, sindikatuei buruzko eztabaidan (funtsean boterea langile-antolakunde autonomoen esku utzi ala botere-egitura zentralizatua ezarri zegoen ezbaian) Langileen Oposizioa taldean hartu zuen parte, eta horrek nolabaiteko «luxuzko» ostrazismo batera eraman zuen: 1922an, herrialdeko politikan zuzenean eragiteko bidea moztu zioten, eta diplomazialari bidali zuten (Norvegiara lehenbizi, eta gero Mexikora, Suediara…). Horrela, bada, barne-politikan ibilbide motza izan zuen, bai, baina ez zen oharkabean pasatu. Iraultza aurretik dagoeneko sona handia lortu zuen hizlari gisa zituen dohainengatik eta bere idatzi politikoek izandako arrakastarengatik. Mugimendu sozialista feministaren liderretako bat zen. Zuzenean parte hartu zuen Urriko Iraultzaren prestaketetan. Alderdi boltxebikearen Komite Zentraleko lehenbiziko emakumea izan zen, eta baita historiako lehenbiziko ministro emakumezkoa ere, Urriko Iraultzaren ondotik osatutako gobernu sobietarraren gizarte-gaietarako herri-komisario izendatu baitzuten. Kollontai buru zuen Herri Komisariotzak gizartebabeserako sistema publiko baten oinarriak landu zituen, eta amatasunaren eta haurtzaroaren babeserako eta emakume langileei laguntza emateko hasiera hartan hartutako neurrien norabideak garrantzi berezia izan zuen estatu sobietarraren garapenean. Kollontairen zuzendaritzapean prestatu zen ezkontza zibila, dibortzioa eta ezkontzaz kanpoko seme-alaben eskubideak arautzen zituen 1918ko dekretu iraultzailea ere. 10\nZoritxarrez, Errusian milioika emakumek ezin izan zuen lege berri hori irakurri ere egin: emakume gehienak analfabetoak ziren. Emakume langile eta nekazarien atzerapenaz oharturik, Kollontaik Komite Zentralaren Emakume Saila (errusieraz laburtuta, zhenotdel) jarri zuen martxan, Inessa Armandekin batera. Zhenotdelaren helburua emakumeen artean heziketa politiko eta kulturala antolatzea zen, eta baita eskolaurreko zentroen sare bat sortzea ere. 1921-1922 artean, Zhenotdelaren zuzendari izan zen. Baina, lehen aipatu bezala, Kollontairen karrera politikoa bat-batean eten zen Langileen Oposizioa taldean parte hartzeagatik: diplomazialari bidali zuten. Esan liteke ez zela izan destino zeharo petrala, gerora Kollontai izan baitzen hasierako iraultzaileetatik bizirik gelditu zen bakarretakoa. Erbestealdi diplomatikoak 30 urte iraun zuen. 1945ean itzuli zen Errusiara, eta memoriak idazteari eman zitzaion. Bere bizitzaren bukaera gurpildun aulki batean pasatu zuen, zalapartarik egin gabe. Laurogei urte bete baino egun batzuk lehenago hil zen, Moskun. Novodevitxi hilerrian hilobiratu zuten; hainbat kaleri haren izena eman zioten; planeta txiki bat ere izendatu zuten 1966an haren omenez. Kollontaik bere ideiak aurrera eramateko aukera izan zuen 1917ko Iraultza iraultza izan zen artean. Garaia eta testuingurua kontuan hartuz gero, ez da gutxi haren eragin zuzenaz emakumearen eskubide sozial eta politikoen aitortzan aurreratu zena. Alabaina, 1920ko hamarkadaren erdialdera bukatu ziren emakumearen askapenarekin 11\njolasteko asmoak. 1930eko hamarkadaren hasieran, Stalinek aldarrikatu zuen emakumearen auzia SESBen behin betiko ebatzia zela, eta zhenotdelak eta antzerako organo espezifiko guziak desegin ziren. Kollontairen teoriak bazterrean gordeak gelditu ziren. «Emakume berria» Dekretu iraultzaileek ez zutela emakumearen askapena ekarriko aspaldian zekien Kollontaik. Makroegitura (estatua, ekonomia) eta mikroegitura (familia, etxeko lanak, amatasuna) aldatzeaz aparte, egitura psikologikoan (pentsaeran, emozioetan) ere beharrezkoak ziren aldaketak. 1913ko «Novaia zhenstxina» [Emakume berria] artikuluan, emakume berri horren karakterizazioa egin zuen. Mendeetan zehar, emakumea maitale-, emazte- eta ama-paperean hezi da, eta sumisioa, gozotasuna, bestea ulertzeko gaitasuna, sentikortasuna eta sakrifizioak egiteko ahalmena baloratu dira harengan. Emakume berria beste ezaugarri batzuek definitzen dute: emozioak gainditzeko eta bere baitako autodiziplina garatzeko gaitasuna du; sentimenduak askeak direla aitortzen du, eta «eme jeloskorr»aren ordez «emakume-pertsona» da gailentzen dena; ezkontidearen desleialtasuna onar dezake, ez, ordea, bere izaerarekiko eta niarekiko tratu zabarrik; bere interesak familiaren, etxearen eta amodioaren mugetatik kanpo daudela ikasi ahala, bere independentzia baloratzen du; amodioak bizitzaren zentroa izateari uzten dio; «aldebakarreko moral sexual»aren aurka egiten du, hau da, izaki sexualtzat ere badu bere burua. 12\nIraultza ondoren, lehenbiziko gogoeta horiek osatzen zituzten beste artikulu batzuekin batera argitaratu zen berriz ere Novaia moral i rabotxi klass [Moral berria eta langile-klasea] artikulu-bilduman (1919). «Emakume berri»aren kontzepzioak nahitaez ekarri behar zuen gizarte burgeseko generoen arteko harremanen berrikuspen bat. Gai hori landu zuen «Liubov i novaia moral» [Amodioa eta moral berria] bigarren artikuluan. Mundu kapitalistan gizon eta emakumeen artean eratzen diren hiru harreman motak –legezko ezkontza, prostituzioa eta «elkartze libre» deitua– kritikatu zituen. Bildumako hirugarren eta azken artikuluan, «Otnoxenia mezhdu polami i klassovaia borba» [Genero-harremanak eta klase-borroka] deiturikoan, emakumeen eta gizonen arteko harremanak eta kode-moral berri baten lanketak klase-borrokan paper erabakigarria jokatu zezaketela defendatu zuen. Indibidualismoan, lehian, jabetza pribatuan eta berdintasun ezean oinarritutako moral burgesa eraitsi eta langile-klasearen moral berri batekin ordezkatu beharra zegoen, kolektibismoaren printzipioetan, elkar-laguntzan eta berdintasunean oinarritutako moral berri batekin. Hala, etorkizuneko gizarte komunistako harreman mota ideala marraztu zuen: gorpu tzaren eta arimaren elkar-ulertzean oinarritutako «amodio handia». Ideal hori lortzea zaila zela eta, ordea, trantsiziogaraian gizarteko bi kide independente eta berdinen artean «amodio-josteta» ere gerta zitekeela azaltzen zuen, zeinak ez baitzuen zertan ezkontzan bukatu. «Gizarteak ikasi behar du harreman mota guziak aitortzen, direnik eta 13\nformarik ezohikoenak dituztela ere».2 Gizartearen moralak neska gazteei eskaintzen zien bidea berrikusi beharra azpimarratu zuen: «Bada garaia emakumeak amodioa bizitzaren oinarrian jartzeari utzi eta bere benetako nia adierazteko modu bat, pauso bat gehiago bezala bakarrik ikus dezan».3 Semia i kommunizm [Familia eta komunismoa] (1920) eta Tezisy o kommunistitxeskoi morali v oblasti bratxnykh otnoxeni [Bikote-harremanen arloko moral komunistari buruzko tesiak] (1921) lanetan Kollontaik egiten duen arrazonamendua da komunismoan, gizarte-zerbitzuen antolaketa egoki baten eta haurren zaintza kolektiboaren ondorioz, emakumea familiako betebeharretatik libre izanen dela, eta horrek emakume eta gizonen arteko harremanen forma berriak ekarriko dituela. Harreman ideal horiei buruz amesten du «Dorogu krylatomu Erosu» [Eman bide Eros hegaldunari] (1923) artikuluan. «Maitasunadiskidetasuna» deitzen du elkartze monogamo ideal hori, eta hiru printzipiotan oinarrituta legoke: elkarrekikotasuna, bestearen eskubideen aitortza eta kamaraden arteko sentiberatasuna. Emakume berriaren aldaketa psikologikoaren alderdi hori dena bereziki literaturaren bidez landu zuen behin bizitza politikotik apartatua izan zenean.\n2\tAleksandra Kollontai, Novaia moral i rabotxi klass, Mosku, 1919, 46. or. 3\tIb., 47. or. 14\nKollontai idazle 1923an, bi narrazio luze eta zenbait narrazio labur argitaratu zituen amodioaren gaiari eskainiak: euskaraz aurkezten dugun Erle langileen amodioak bildumako hiru narrazioak, eta, Zhenstxina na perelome. Psikhologitxeskie etiudy [Emakumea bidegurutzean. Zirriborro psikologikoak] bildumaren barrenean, «Tridtsat dve stranitsy» [Hogeita hamabi orrialde], «Poslustxannyi razgovor» [Ezkutuan entzundako elkarrizketa] eta «Bolxaia liubov» [Amodio handia] narrazioak. Gainera, etorkizuneko mundua irudikatzen zuen ipuin utopiko bat ere idatzi zuen urte berean: «Skoro: Txerez 48 let» [Aurki: 48 urte barru]. Tatiana Osipovitx literatura-irakasle eta ikerlariak Kollontairen lanari eskainitako artikulu batean dioenez, «itxura guzien arabera, prosa literarioa gatazka psikologikoak hausnartzeko egokiagoa zelako egin zuen literaturara bat-bateko jauzia, eta baita Kollontaik buruan zuen hartzailearentzat (Errusiako emakume langile xehearen tzat, alegia) ulerterrazagoa zelako».4 Alabaina, literaturan bide egin nahian askoz ere aurrerago hasi zen, Dobroliubov eta Pisarev literatura-kritikarien idatzi erradikalek erakarrita, Kollontaik bere memorietan aitortu zuenez: «Ez nuen nahi besterik gabe nobela interesgarrien idazle bat izan; ideien idazle izan nahi nuen».5 Memoria horietan, 4\tTatiana Osipovitx, Kommunizm, feminizm, osvobozhdenie zhenstxin i Aleksandra Kollontai, Obstxestvennye nauki i sovremennost, 1993, 1. zk., 174.-186. or. 5\tAleksandra Kollontai, Iz moiei zhizni i raboty: Vospominania i dnevniki, Sovietskaia Rossia, Mosku, 1974, 61. or. 15\n1895-1897 aldera idatzitako neskazahar bati buruzko narrazio baten berri ere ematen du, atzera botatzerakoan Korolenko idazle eta kritikariak egin zion kritikarekin batera: «Propaganda-panfletoak idatziko bazenitu, gauza handiak lortzera iritsiko zinateke. Literaturan dohain gutxiago duzu».6 1923an literatura-lanak argitaratu zituenean, badirudi Kollontai bere famaren gorenean zegoela. Iraultzaile ezagunaren lanek eta horietan azaleratzen zuen ikuspegi iraultzaileak zabalpen handia izan zuten gazteen artean. Eztabaida handiak piztu ziren narrazioetan lantzen zituen problematiken inguruan. Halaxe jaso zion Svetlana Aleksievitxek ere Vasili Petrovitx komunista zaharrari Vremia sekond khend7 liburuan: «…Hemezortzi-hogei bat urte izanen genituen… Zertaz hitz egiten genuen? Iraultzaz eta amodioaz. Iraultzarekin itsututa geunden. Baina Aleksandra Kollontairen liburu baten inguruan ere aritzen ginen eztabaidan, garai hartan oso ezaguna zen Erle langileen amodioak liburuaren inguruan». Eztabaida hori elikatzen zuen, baita ere, ezkontza, familia eta seme-alaben mantenua arautuko zituen lege berriari buruz martxan zen gizarte-eztabaidak. 1927an «Bolxaia liubov», «Ahizpak» eta «Vasilisa Malygina» berrargitaratu zirenean ere iritzi kontrajarriak sortu ziren: batetik, askok mundu berri batean aurrera eraman zitezkeen ideia iraultzaileak ikusten zituzten Kollontairen lanetan; bestetik, irakurle gazteen gidari sentitzen ziren 6\tIb., 74. or. 7\tSvetlana Aleksievitx, Vremia sekond khend, Vremia, Mosku, 204. 16\nliteratura-kritikariek libertinaje sexualerako deia balira bezala aztertzen zituzten.8 Garaitsu horretan gazteei zuzendutako literatura-lan askotan islatu zen Kollontairen ideiek eragindako eztabaida, eta beraren lanak argitaratzen jarraitu zuten. Hala ere, Kollontai jada ez zen autoritate literario edo politiko gisa aipatzen 1926an. 1931n atera zen Literatura Entziklopediako V. liburukian zera idatzi zuten: «Kollontaik aurreko gizarte-egituretan eratu zen amodioaren soziologia inozo bat eraikitzen du, non eta “moral proletarioa” forma poligamoa duen “maitasun-adiskidetasun” batean egikaritzen den […]. Izatez, Kollontairen teoria etikoek ez dute deus ikustekorik moral proletarioarekin».9 Kritikak kritika, Kollontaik ez zion inoiz bere baitan idazle sentitzeari utzi. Halaxe utzi zuen idatzia gutun ugaritan: «Pena bakarra dut ez dudala idazteko denborarik. Egun osoa joaten zait lanean, topaketa ofizialetan, hitzaldiak idazten eta abar. Eta nire idazketa bere horretan dago, geldirik… Baina, izan, horixe dut “maiteena”»;10 «Nik ere bai baitut pixka bat idazletik».11 8\tJ. Jelina eta I. Smirnova, A. Kollontai i sovetskaia molodiozhnaia proza 1920-kh godov. Aleksandra Kollontai: Teoria zhenskoi emansipatsii v kontekste rossiskoi gendernoi politiki, Zolotaia bukva, Tver, 2003, 146.-157. or. 9\tLiteraturnaia entsiklopedia, Kommunistitxeskaia Akademia, Mosku, 1931, 5. tomoa, 384-385 zutabeak. 10\tAleksandra Kollontai, Revoliutsia velikaia miatezhnitsa: izbrannye pizma 1901-1952, Sovietskaia Rossia, Mosku, 1989, 187. or. 11\tIb., 239. or. 17\n1927tik aurrera, Kollontairen literatura-lanak ez ziren gehiago argitaratu SESBen. 1966ko Kratkaia Literaturnaia Entsiklopedian aipamena egin zitzaien. 1970eko hamarkadan, Kollontairen jaiotzaren 100. urteurrenaren aitzakian argitaratutako lan hautatuetan ez zuten haren literatura-lanik sartu. Kollontai emakume diplomazialari gisa gogoratu zuten, baina haren lan teoriko eta literarioak, gai berberak lantzen baitzituzten, ahazturik gelditu ziren. Sobietar Batasuna erori eta gero, Kollontairen ideiak berreskuratzeko eta haren lanak berrargitaratzeko saiakerak egiten ari dira. Erle langileen amodioak ipuin-bilduma Errusiaren historiako gertakari nagusiak topatuko ditu irakurleak kontakizun hauetan: XIX. mendearen amaierako terrorismoa, 1905eko Iraultza, I. Mundu Gerra, 1917ko Iraultza, Gerra Zibila, NEP politika ekonomikoa… Gertakari nagusiak pertsona xumeen bihotz barrenetatik kontatuak. Emakumeen ikuspegitik kontatuak, gainera. Eta protagonismoa gertakariei berei eman ordez pertsonen bizipenei ematen zaie. Bizipen konkretu batzuei: emakumeen bizipenei. Gertakari historiko nagusiez gain, bizitza ekonomiko, politiko eta sozialaren koadro jakin bat ere osa dezakegu, narrazio hauetan islatzen baitira garaiko klase sozialak eta haien arteko borroka, lan-gatazkak, familiaereduaren aldaketa, lan erreproduktiboen kolektibizazioa, ildo politikoen arteko harremanak, burokratizazioa, 18\nklandestinitatea, langabezia, gosea, lehengai falta eta ezkutuko merkatua… Baina protagonistak amodiokontuak dira. Bere garaiak moldekatutako amodioistorioak. Istorio hauetako pertsonaiek erakusten digute amodioak zoriontasunean zer toki duen, eta baita arlo emozional eta familiarra nola uztartzen diren lan politikoak eskatzen duen independentziarekin. «Amodioa hiru belaunalditan» kontakizunean, gertaera historikoen mikrohistoria bat dugu, nolabait esan. Errusiako prozesu iraultzaileen kronologia eskematikoa pasatzen zaigu begi aurretik hiru belaunaldiren bizipenen berri jaso bitartean. Belaunaldi bakoitzak bere garaiko amodio-egiturak puskatzen ditu, betiere iraultzaren eskutik: iraultza ez da inoiz bazterrean gelditzen amodioaren mesedetan. «Ahizpak» ipuin laburrak amodioaren halako soziologia bat azaleratzen du. Emakumea gizonarengana lotzen duten egiturak eta egitura horiek sortzen dituzten biolentziak agerian gelditzen dira. «Vasilisa Malygina» da bildumako narraziorik luzeena. Nobela labur honen gaztelerazko edizioaren hitzaurrean Zaloa Basabek aipatzen duen bezala (La bolchevique enamorada, Txalaparta, 2008) amodiozko nobela bat da, eta amodiozko nobela guztiak bezala, baita nobela politiko bat ere. Emakume bat dugu protagonista berriz ere, amodioak ematen dizkion lanei ihes egin nahian: gizona zaindu behar, jaten eman behar, sexua eta maitasuna eskaini behar, ideologikoki defendatu behar… Eta, gainetik, «emakume-sufrimendu»ei ezin itzuri 19\negin: jelosia, amatasuna, aitortza falta, estereotipoetatik libratu ezina… Denaren gainetik, emakumearen tokia eta beraren nahiak eta ezinak islatzen dizkigute gertakari historikoek eta garai benetan berri baten hasierako gogoberotasunak zeharkatutako istorio hauek. Eskerrak Liburu baten itzulpena ere lan kolektiboa da. Liburu hau ez litzaizuke modu honetan iritsiko eskuetara jende askoren lanik eta laguntzarik gabe. Eskerrak eman nahi dizkiet horiei denei. Eta, bereziki, Julia Kaukhovari, errusierazko zalantzak argitzen lagundu didalako; Amaia Apalauzari, nire ezinak konpontzeko prest egon delako beti; eta Xabier Olarra editoreari, testua hobetzeko hainbat zuzenketa proposatzeaz gain testuari ikuspegi zabalago batetik begiratzen erakutsi didalako. Aroa Uharte\nGoiz batez, bulegoan sartutakoan, atentzioa eman zidan kartazal potolo bat topatu nuen eskutitz-sortan, laneko eta gainerako eskutitz pertsonalen artean. Artikulu bat izanen zela pentsatu, eta lehenbizikoa huraxe ireki nuen. Baina, zer eta, eskutitz bat zen, orrialde mordoxkako eskutitza. Sinadura bilatu eta: Olga Veselovskaia. Harrituta geratu nintzen. Olga Sergeievna Veselovskaia kamarada langile oso prestutzat neukan, industria sobietarraren adar indartsuenetako baten antolakuntzan aritzen baitzen. Zhenotdeleko1 lanak ez zitzaizkion batere interesatzen. Zertaz idazten dit bada orduan niri hain gutun luzea? Begirada kartazalean jarri, eta orduantxe kontura tzen naiz lapitz gorriz idatzitako ohar handiaz: «Guztiz pribatua».\n1\t1919an Alderdi Komunistaren Komite Zentralaren baitan Inessa Armand eta Aleksadra Kollontairen bultzadarekin sortutako erakundea. Emakumeak sozialismora, ekonomia produktibora eta gobernuerakundeetara erakartzeko propaganda-lana egiteaz gain amatasunaren kontzepzioan, ezkontzaren instituzioan edo egunerokotasunean gertatzen ari ziren aldaketak koordinatzea zuen helburu. (Ohar guziak itzultzailearenak dira.) 23\nPribatua? Pribatuak, nire gutun-lagunen artean, familiarteko drama bati buruzko kontakizuna ekarri ohi du berekin. Olga Sergeievna ere familiarteko drama batean nahasia ote? Ez da izanen!… Ezin eskutitza irakurri momentuan; eguneroko zeregin atzeraezinak hortxe daude esperoan. Gogoa, ordea, nahi gabe itzultzen da orri askoko eskutitzera eta Olga Sergeievnaren irudira. Gogoratzen ditut harekin izandako laneko bilkurak, haren zuhurtzia eta hoztasuna jendearekiko harremanetan, eta haren eraginkortasun entzutetsua, emakumeengan ezohikoa. Ezkonlaguna duela datorkit burutara: kamarada zintzoa, aspaldiko langilea, aurpegi eder eta gardenekoa; gizon maitatua, baina andrea baino estimazio puskaz gutxiagokoa. Eta andrearen agintearen mendean egiten du lan, erakunde berean. Gazteagoa da senarra, baina zein arraio izan ote daiteke hemen drama? Kamaradak dira, biak ere pertsona zentzudunak, eta, nik elkarrekin ikusi ditudanetan behintzat, ederra iruditu zait bien arteko harmonia. Gizonaren esaldi hauxe dut gogoan: «Oraindik ere teman? Ez al duzu entzun Olga Sergeievna ere uste berekoa dela?». Harentzat, bistan denez, autoritate gorena da. Gogora datorkit, baita ere, nola Olga Sergeievnaren beraren aurpegi mokofier lehorra kolpetik gizatiartu zen batzar batean etorri zitzaizkionean senarra –gaixotia bera– ondoezik zegoela esatera. Agian, dramaren gakoa senarraren gaixotasunean egongo da, Olga Sergeievnak haren biziaren karietara 24\nAmodioa hiru belaunalditan\nduen beldur betierekoan? Ez, halako kontuekin ez dira eskutitz-paper asko betetzen… Ilunabarrean nire logelara iristean baino ezin izan nin tzen barneratu eskutitzean, egun osoan gogoan ibili arren. Zertan da kontua? Modu pribatuan idazten dizut, kamarada batek beste kamarada bati idazten dion moduan. Emakume zaren heinean zuzentzen naiz zuregana, halako auziekin ni baino gehiagotan tokatuko baitzara aurrez aurre, eta agian lagunduko baitidazu gogo-aldarte eramanezin eta itogarri honetatik ateratzeko modua topatzen. Kale itsu batean nago. Nire berrogeita hiru urteko bizitza honen luze-zabalean ez naiz hain egoera ergelean egon. Kale itsu bat, inondik ere. Zuk langile gisa bakarrik ezagutzen nauzu ni; astun eta zorrotz fama duen langile gisa, gainera. Seguru asko, oso zaila eginen zaizu imajinatzea, zer eta, halako adinean gainera, benetako atso-drama bat ari naizela sufritzen. Drama erabat arrunta, vaudeville hutsala, txepela, eta horregatixe bereziki mingarri eta iraingarria… Eta, dena den, iruditzen zait hutsalkeria soilik azaleko seinaleetan dagoela, eta ez auziaren mamian. Iruditzen zait istorio hau guzia gaur egungo Errusiako bizimoduen eta nozioen hausturaren emaitza zuzena dela, haustura horretan, gauza handien ondoan bai baita gauza txiki eta zital, larri, nazkagarri franko ere… 25\nZenbaitetan, halako kontuetan nahasia egoteak neroni ere higuintzen nau. Honen antzeko gertakariak bakanak ez direla pentsatze hutsak nazka eta higuin fisikoa baizik ez dit eragiten. Beste zenbaitetan, berriz, irudi tzen zait ni neroni oker nabilela; lege zaharreko nor edo nor ari dela hizketan nire ahotik; benetan indartsuak direla niregan aurrejuzgu burgesak, alaba Zheniak ziurtatzen didan bezala; eta neronek desitxuratzen dudala egoeraren iduria, nire senar Riabkov kamaradak dioen moduan. Nor ote dago zuzen? Haiek ala ni? Lagundu iezadazu argitzen. Eta, oker banabil, hezibide burgesean errotutako nozioak mintzo badira nire ahotik, atera nazazu ataka honetatik moral berriaren ikuspuntuari segituz… Eskutitza puntu horretan eteten da. Hurrengo orrian, eta dagoeneko letra lasai eta zehatzagoz, nirekin hasitako solasarekin segitzen du Olga Sergeievnak. Auziaren mamira joan nahiko nuke behingoan, nire tragedia arima-galgarriaren muinera. Baina, gertaera bera bakarrik kontatuko banizu, zuk nire bizitzaz ezer jakin gaberik, auziaren iduria itxuragabetua geratuko litzateke. Agian, azaleko gorabeherei erreparatuko zenieke, eta oharkabean pasatzen utzi mina ez dagoela gertaeretan, sakonagoa dela, korapilatsuagoa, eta gertaera bera uler dezakedala, baina zergatikoak… zergatikoak… Hitz batean, patxadaz hartu, eta nire eskutitza bukaeraraino irakurtzeko eskatzen dizut. Gogoan izan 26\nkamarada gisa idazten dizudala eta kamarada baten laguntza espero dudala. Hainbat zirrimarra daude eskutitzean; hurrengo orri batean jarraitzen du.. Oroitzen al duzu nire ama? Bizi-bizirik dago, eta oraindik ere eusten dio N probintziako «lehenbiziko biblioteka ibiltari»ari, Hezkuntza Publikoko Herri Komisariotzan egiten baitu lan. Nire ama zuzenean ezagutu zenuen; hortaz, ez naiz hasiko hura deskribatzen. Ezagutu nuen, bai, eta ederki gogoratzen dut Maria Stepanova Olxevitx: 1890eko hamarkadako kulturnitsa2 tipikoa, dibulgaziozko zientzia-liburuen argitaratzailea, itzultzailea, «herriaren heziketaren aldeko» ekintzaile nekaezina. Pisu handia izan zuen garai hartako liberalen artean. Beren modura, begirune handia zioten sasiko langileek ere. Zerbitzu baliotsu asko eskaini zizkien sasikoei. Jende asko eta askotarikoa ezagutzen zuen. Ideologikoki, narodnikengandik3 hurbilago zegoen, baina ez zuen zuzenean parte hartzen politikan. Liburuak zituen 2\tKulturaren hedapenean eta batez ere narodniken mugimenduaren bueltan (ikusi 3. oin-oharra) aritzen zen pertsona izendatzeko genero femeninoko hitza. 3\t1860 eta 1910 artean Errusiar Inperioan izan zen mugimendu iraul tzailearen partaideak. Herriarengana (narod, errusieraz) jotzeko beharra aldarrikatzen zuten, beren gisako sozialismo landatar baten alde egin zuten, eta zemstvoak (ikusi 4. oharra) defendatu zituzten zentralizazioaren kontra. 27\nirrika, liburutegiak, landa-eremuko biztanleen eta hiriko pobreen heziketa. Lagun eta ezagun asko zituen langileen artean. Orain gutxi ehortzi zutenean –Olga Sergeievnak gutuna bidali eta hilabete batzuetara–, tokiko antolakunde guziak joan ziren haren segiziora: sobietarrak, profesionalak, Alderdikoak… nahiz ez zen inoiz Alderdian erabat sartu. Altua zen, arras mehe eta tentea, soinburu ederrekoa, aurpegi fin adierazkor eta begi bizkorreko emakumea bera: adeitasunezko errespetua pizten zuen, lotsa ere bai kasik. Ahotsa elkorra eta zolia zuen, eta labur aritzen zen hizketan, serio, harira joz, zigarreta sekula ahotik bota gabe. Janzkera soila ibiltzen zuen beti, modaz kanpokoa; baina eskuak oso politak zituen, ongi zainduak, «handikieskuak», eta errubi ilun batekiko urrezko eraztun potolo bat eramaten zuen hatz nagian. Zuk agian jakinen ez duzuna, ordea –jarraitzen du Olga Sergeievnak bere eskutitzean–, zera da: gaztedenboran, nire amak ere amodiozko tragedia propioa bizi izan zuela. Eta, horren ondotik, amodio-kontuen gaineko kode moral oso bat garatu zuen bere baitan. Araudi horri jarraitzen ez ziona barren-barrenean gupidarik gabe epaitu eta are mespretxatu egiten zuen. Bien bitartean, pertsona ona zen nire ama, eta alderdi guzietan aurrerakoia. Baina, amodioaren moral-kontuei zegokienez, bere kasakoa zen: gogorra eta errukirik gabea. Gure arteko urruntzea ez zen gertatu desadostasun politikoen ondorioz, zuk pentsa zenezakeen gisan, 28\nbaizik eta hain justu egin beharra eta egin nahia baloratzeko moduengatik, xextra nire drama propiora bideratu zenean. Nire ama maitasunez eta gurasoen nahiaren kontrara esposatu zen militar batekin. Erregimentuko andere koronel tituluarekin bizi izan zen, probintzian. Beraren hitzetan, luzaroan izan zen hagitz zorioneko. Bi seme zituen; etxekoandre eredugarritzat zuten; senarrak miretsi egiten zuen. Pixkanaka, ordea, erregimentuko damaren bizitza gero eta geldoago eta oparoegi hura itolarria sortzen hasi zitzaion. Badakizu zeinen energia-iturri agorrezina den nire ama Maria Stepanova. Garai hartarako, hezkuntza ona jasoa zuen amak. Asko leitua zen. Atzerrian ibilia. Tolstoiren gutun-laguna izan zen. Igarriko zenuen erregimentuko koronelak ez zuela betetzen, ezta? Halabeharrak Sergei Ivanovitx Veselovski zemstvoko4 medikuarekin batu zuen. Sergei Ivanovitx –nire aita– Txekhoven ipuinetatik ateratako pertsonaia zen: bazuen zehaztu gabeko idealismo hori guzia, bazuen grina mugagabe hori auskalo nora bideratua, baita galanki jateko eta ongi 4\tAleksandr II.aren erreforma liberalen garaian eratutako tokiko gobernu mota. Hezkuntza eta osasun publikoaren nahiz kulturaren hedapenean garrantzi berebizikoa izan zuten, eta tresna garrantzitsu bilakatu ziren 1905eko Iraultzarako, liberalen eta narodniken jokaleku politiko bihurtu baitziren. 29\nbizitzeko nahitasun handi bat ere, eta harridura oraindik eta handiagoa eguneroko gaiztakerien eta injustizien aurrean. Osasun oneko gizon lerdena zen; amak irakurtzen zituen liburu berberak irakurtzen zituen; suhartasunez hitz egiten zuen nekazariez eta zemstvoez; «herriaren iluntasuna» deitoratzen zuen, eta platonikoki amesten zuen Errusian bibliotekak, eskolak eta argitasuna hedatzearekin. Espero izatekoa zen moduan bukatu zen dena. Udako ilunabar sargori batean, erregimentuko koronela maniobretan zebilen batean, amak nire etorkizuneko attaren besoetan aurkitu zuen bere burua… Zeelanda Berriko liburutegi ibiltariak liburua hantxe gelditu zen, irakurtzez bukatu gabe, belarretan galdua… Dirudienez, nire attak ez zuen bere bizitza errotik aldatzera behartuko zuen gertaeratzat hartu nahi izan uda arratseko amets poetiko hura. Bere askatasuna estima tzen zuen, eta garai hartan, gainera, nekazari alarguntxo gazte eta osasuntsu bat zuen ondoan etxekoandre. Baina nire amak, dagoeneko esan dizudan bezala, moralari dagokionez bere-berezko arauak zeuzkan. Geroago kontatuko zidanez, ama ez zen nire attarenganako amodioaren kontra borrokatu, «amodioak ezkontzazko betebeharrek baino eskubide gehiago» zuela iritzita. Izan ere, amodioa gauza handi eta sakratua zen berarentzat. Ez zuen «sentimenduekin jolasean ibiltzeko» abileziarik, eta, gainera, ez zitzaion aproposa iruditzen. 30\nNire amak, bere esanetan, bihotzak, arimak zein gogoak eskatzen zioten guziaren hezurmamitzea aurkitu zuen Sergei Ivanovitxengan: gizon bat sutsuki maitea, errespetatzen zuen pertsona bat eta lagun bat, zeinarekin heziketaren aferan eskuz esku lan egitea espero baitzuen. Aurrez koronelarekin zuen ezkontza haustea besterik ez zitzaion gelditzen, eta, kontakatiluen txutxumutxu eta esamesei muzin eginda kopeta gora aurrera jarraituz, berritik hasita eta batez ere nahi zuen bezala berregitea bere bizitza. Hurrengo egunean bertan, nire amak Sergei Ivanovitx gonbidatu zuen goizean goiz, eta ezki-zumardian, matxinsaltoen txirtxir-kantua lagun, senarrari idatzitako eskutitz motz baina irmoa irakurri zion, zeinean ez baitzuen ezer ezkutatzen eta dibortzioa eskatzen baitzion. Sergei Ivanovitx larritu egin zen. Ez zuen halako abiada eta bultarik espero. Nonbait, saiatu zen zezel ka hitz batzuk esaten, nire amak «bere erreputazioa babestu» behar zuela, semeekiko amaren zorra zela… Baina amak, haren mintzaldiaz harrituta egonda ere, bereari eutsi zion tinko. Eta, nola garai hartan ama liluragarriro ederra baitzen, eta nire attak maiteminezko eztitan pasatua zuenez bolada hura, elkarrizketak elkarren besoetara eraman zituen berriz ere, eta, horrekin, sortutako egoeran ahalik eta lasterren argi egin behar zuelako ustea behin betiko sendotu zitzaion nire amari. 31\nNolanahi ere, argi egitea ez zen hain erraza suertatu. Erregimentuko koronel gizagaixoa, nire ama sutsuki maite baitzuen, tristeziaren tristeziaz eta saminaren saminez bere onetik aterata iritsi zen etxera. Ez zuen inolaz ere bizi-alarguntzerik onartu. Oraintxe errieta egiten zion emazteari; mehatxuka hasten zitzaion, hilko zuela hura edo bere burua edo mediku bilaua, eta oraintxe zeharo damuturik etxean gelditzeko eskatzen zion otoi, «ama eta etxekoandre» gisa besterik ez bazen ere. Nire amak erruki zion, baina errukia baino indartsuagoa zen «arimaz kideko» zuen heroiari zion amodioa. Senarrarekin arrazoiek balio ez zutela ikusita, bere gauzak, diruak eta paperak bildu, semeak musukatu, eta, komandanteari agur esan gabe, alde egin zuen… Probintzian luze iraun zuen eskandalu hark denen ahotan. Liberalak nire amaren alde zeuden, eta senar militarrarengandik alde egin eta zemstvoko medikuarekin elkartzea erregimenaren aurkako nolabaiteko protestatzat hartzen zuten. Baten batek tokiko aldiz karian poema batzuk eskaini zizkion; beste batek zemstvoko otordu batean topa egitea proposatu zuen, topa «emakume-heroiaren alde, ezkontza tradizionalaren mugak herriaren ongizatearen barrutiko langile saiatuengana hurreratzeko gainditu zituen emakumearen alde»… Sergei Ivanovitxenean jarri zen bizitzen ama, ezkutuan ibili gabe. Eta berehalaxe ekin zion bere ideia preziatua 32\nzertzeari, txekhovtar heroiak –alegia, nire attak– ere irrikatzen zuen «biblioteka ibiltaria» eraikitzeari. Ideia horrek izugarrizko ahalegin eta energia pila eskatzen zuen. Izan ere, kontrarreforma5 gordineneko urteak ziren haiek. Baina nire ama, ohi zuen bezala, temaz borrokatu zen, bai zemstvoko buruzagiekin, bai gobernadorearekin; Petersburgora bidaiatu zuen, adiskidantzazko loturez baliatu zen, ekin eta ekin, behin eta berriz bere eskaria zeinen beharrezkoa zen azalduz… Ideia dagoeneko obratzetik gertu zegoenean, nire ama, eta, harekin batera, beldur-ikaraz zegoen Sergei Ivanovitx aztoratua, atxilotu eta toki ez hain urrun batera desterratu zituzten. Hantxe jaio nintzen ni. Amak deserrian ere ez zuen bere ekina alde batera utzi, eta han ere autoikaskuntzarako elkarte bat sortu zuen, biblioteken zimenduak ezarri zituen, maistra jardun zuen, argi egiten aritu zen… Aita, utzikeriari emana, itzali egin zen, gizendu. Alabaina, deserritik itzultzean, «iraultzaile» fama lortu zuen, eta zemstvoko ekintzailetzat hartu zuten. Amak, arnasberrituta, buru-belarri ekin zion eskualdean «argitasuna» hedatzeari. Iduri zuen nire gurasoentzat bizitza norabide lasai jakin batean barruratu zela. 5\t1890ean Aleksandr III.ak aurreko erreforma liberalek sortu zuten irekitzea galgatzeko egindako lege sailaren aldia. Besteak beste, zemstvoetan nekazariek lortu zuten ordezkapena mugatu zen, eta zenbait klase soziali hezkuntza publikorako sarbidea ukatu zitzaien. 33\nOrduan, ordea, gorabehera txiki desatsegin bat jazo zen: amak bere senar kaskasoiltzen hasi baina orain dik ere lerdena bete-betean harrapatu zuen Arixa abeltzainarekin. Atta bere burua zuritzen saiatu zen. Baina berak uste baino nahasiagoa suertatu zen egoera: Arixa haurdun zegoen. Orduan, esplikazio handirik eman gabe, bere puskak bildu, eta, neroni ere hartuta, probintziako hirira aldatu zen ama. Kontu praktikoei zegokien gutun bat utzi zion nire attari, gaitzespenik eta hitz negartirik gabea; tartean, Arixaren haurraz kargu egin behar zuela nabarmentzen zion, eta edanarekin zuhurki jokatu behar zuela gogorarazten, azkenaldian gero eta joera handiagoa izaten baitzuen zurruterako. Detaile horiek guziak amarengandik berarengandik jakin nituen nik puskaz geroago; hain zuzen ere, gauzak zintzo esanez niregan eragin nahi izan zuenean; egin beharrekora bultzatu nahi izan ninduenean, alegia… Ederki gogoratzen dut amak eraman handiz jasan zuela bere oinazea: nik ez nion inoiz malkorik ikusi, eta, hala ere, ez zion inoiz Sergei Ivanovitx maitatzeari utzi, eta leial izan zitzaion bizitza osoan. Probintziako hirian, geroago ospea emanen zion dibulgaziozko zientzia-liburuen argitaletxe hura antolatzen hasi zen ama. Amarekin bizi izan nintzen ni. Gazte-gaztetatik egon nintzen harremanetan pentsamendu eta ekintza 34\niraultzaileko ingurunearekin; nerabetan, irakurgai klandestinoak leitzen nituen, eta ohituta nengoen ezkutukora eta klandestinitatera. Apalki bizi ginen, baita zertxobait zuhurkiro ere. Etxean, lanerako giroa izaten genuen nagusi beti, eta ideiak eta ekinaldiak arnasten ziren nonahi. Hamasei urteak bete gabeak nituen oraindik lehenbiziko aldiz atxilotu nindutenean: nire ama harro-harro jarri zen. Baina amaren eta bion bide ideologikoak orduantxe banandu ziren. Ni marxistekin elkartu nintzen; amak, narodnikekin jarraitu zuen. Zeregin iraultzaileetan, xeheetan xeheenen artean, Borrokaren Ligako6 ekintzailea eta orduko hartan partaide gailena zena ezagutu nuen. Ni baino dezente zaharragoa zen; bazuen iraganaldi bat. Haren eraginpean bihurtu nintzen lehenbizi marxista, eta geroago komunista fermu. Elkarrengana arrimatu ginen. Baina ez ginen ezkondu, gure printzipioek hala eskatuta. Amak buruaz ezezkoa egiten zuen, pentsatzen baitzuen oraindik gazteegia nintzela, banuela gehixeago itxarotea, aitaren bereizgarritxo batzuk bazirela niregan eta halakoek ez zutela amodioan iraunkortasunik iragartzen. Egitatea onartu zuen, hala ere. Amarenean jarri ginen bizitzen, eta gure lanarekin segitu genuen. 6\tLangile Klasearen Askapenerako Borrokaren Liga, 1895ean V. I. Leninek sortua. 35\nErrusiaren historiako gertakari nagusiak topatuko ditu irakurleak kontakizun hauetan: XIX. mendearen amaierako terrorismoa, 1905eko iraultza, I. Mundu Gerra, 1917ko iraultzak, Gerra Zibila, NEP politika ekonomikoa... Gertakari nagusiak pertsona xumeen bihotz-barrenetatik kontatuak. Emakumeen ikuspegitik kontatuak, gainera. Eta protagonismoa gertakariei berei eman ordez pertsonen bizipenei ematen zaie. Bizipen konkretu batzuei: emakumeen bizipenei. Gertakari historiko nagusiez gain, bizitza ekonomiko, politiko eta sozialaren koadro jakin bat ere osa dezakegu, narrazio hauetan islatzen baitira garaiko klase sozialak eta haien arteko borroka, lan-gatazkak, familia-ereduaren aldaketa, lan erreproduktiboen kolektibizazioa, ildo politikoen arteko harremanak, burokratizazioa, klandestinitatea, langabezia, gosea, lehengai falta eta ezkutuko merkatua... Baina protagonistak amodio-kontuak dira. Bere garaiak moldekatutako amodio-istorioak.


AASraw qproduct kalitatea\nAASrawren kalitateagatik, "Genius ondasunak" leloak ikusi ahalko ditugu. Esteroide esperientziadunek sukaldari edo laborategiko jabeen azpian, itxura eta usaina eta beste pertsona fisiko batzuen kasuan, ondasunak jenio edo txarrak direla esan dezakete. Baina esku fresko batzuei laguntzeko, AASraw-eko lehengai guztiak garbitasuna bermatzen du 98% baino txikiagoa denez, ondasun gehienak 99% purutasunarekin daude. Badira HPLC azterketa txostenak eta COA gure promesa oinarrizko laguntza gisa. Eta, gure erositako bezeroei Laborategi lokalak hauts gordinak probatu eta kostuarekin ordaintzen dugu.


NOLA ERABILI CONSULTING PROren WEB BERRIA | Laboral Kutxa\nDuela aste batzuk aurreratu genizuenez, Consulting Pro zerbitzua gaurkotu egin da eta berritze horren barruan web-orria eguneratu dugu. Euskadiko eta Nafarroako enpresaburu autonomoentzako eta enpresa txikientzako informazio erabilgarria jasotzen du etengabe.\nArtikulu honetan web-orriaren alderdi berri nagusiak azalduko dizkizuegu, eta baita baliabide horri ahalik eta etekin handiena ateratzeko modua ere.\nZuzenean sar gaitezke orrira (https://consultingpro.laboralkutxa.com/eu/), edo bestela LABORAL KUTXAren orrialde nagusitik, menu nagusian NEGOZIOAK ETA PROFESIONALAK aukera hautatuta.\nModu horretan, PRO bezeroentzako (profesionalak, autonomoak eta negozioak) atari berezian sartuko gara. Bertan gaudela, CONSULTING PRO atala hautatu eta web-orri berrira sartuko gara.\nWeb berrian, doako aholkularitza-zerbitzuari buruzko azalpenez eta harremanetan jartzeko aukeraz gain, honako atal hauek daude eskura:\nDIRULAGUNTZAK: bertan, enpresa txikientzako, profesionalentzako eta autonomoentzako ohiko laguntza-programei buruzko informazioa aurkituko duzu. Informazio horrek pizten duen interesa dela eta, orrialdearen behealdean zuzeneko esteka azaltzen da (KONTSULTATU GURE LAGUNTZA KATALOGOA).\nEKITALDIAK: Pro kolektiboarentzat interesgarriak diren ekitaldien berri aurkituko duzu bertan, ikastaroak eta bestelakoak. Laboral Kutxak antolatutakoak nabarmenduko dira, eta horietan izena emateko aukera eskainiko da. Ildo horretan, antolatuz joango garen mintegietan eta hitzaldietan izena emateko sistema automatikoa jarriko da abian.\nARTIKULUAK: artikuluen atalean, enpresa-gestioaren hainbat alderdiri buruzko informazioa aurkituko duzu, lagungarri izango zaizuna zergetan, lan-kontuetan eta legedian gertatzen diren berriak ulertzeko, finantza-produktuen berri izateko edo negozioaren administrazio- eta merkataritza-gestioa hobetzeko.\nALBISTEAK: atal horretan gaurkotasuneko albiste interesgarriak argitaratuko dira, enpresa-jarduerarekin lotura dutenak.\nTRESNAK: azkenik, atal horretan, eguneroko jardunean lagungarri izan daitezkeen tresnei eta informatika-aplikazioei buruzko aholkuak aurkituko dituzu, eta baita negozio-kudeaketaren hainbat alderdiri buruzko eskuliburuak eta azalpen-gidak ere.\nNola bilatu eduki zehatzak webaren barruan\nBilatzailea da webaren berritasun nagusia. Web-orrira bilduz doan informazio guztiaren artean interesatzen zaizkizun edukiak eta zure negozioaren araberakoak iragazteko aukera eskaintzen duen bilatzailea izango duzu eskura.\nBilaketa-iragazkia hasierako orrialdean duzu eskura. Erdialdean honako aukera hauek azaltzen dira: 1. ZU ZARA – 2. BEHAR DUZU – 3. KONTSULTA. Era berean, iragazkia erabil dezakezu ataletako bakoitzean (DIRULAGUNTZAK, EKITALDIAK, ARTIKULUAK, ALBISTEAK, TRESNAK).\nNI NAIZ kategoriaren barruan, nahi baduzu, edukiak iragaz ditzakezu autonomoa, saltokia edo enpresa txikia (ETEa) aukera hautatuta.\nNAHI DUT kategorian, hainbat gairekin lotutako edukiak bila ditzakezu: GEHIAGO SALTZEA, FINANTZAKETA, LEHIAKORTASUNA HANDITZEA, IZAPIDEAK ETA GESTIOAK, etab.\nBEHAR DUT irizpidea erabiliz, honako hauekin lotutako edukiak aukera ditzakezu: ZERGAK, LAN ARLOA, LEGEAK ETA SOZIETATEAK eta DIRULAGUNTZAK ETA FINANTZAKETA.\nAzkenik, ESPARRUAK kategoriaren bidez, edukiak lurraldearen (ARABA, BIZKAIA, GIPUZKOA edo NAFARROA) arabera iragaz ditzakezu.\nNahi dituzun kategoriak hautatuta (klikatu eta markatuta azalduko dira), zure bilaketari dagozkion edukiak agertuko dira. Adibidez, DIRULAGUNTZAK atalean sartutakoan, NI NAIZ kategorian AUTONOMOA, BEHAR DUT kategorian DIRULAGUNTZAK ETA FINANTZAKETA eta ESPARRUAK kategorian BIZKAIA aukeratzen baditut, honako eduki hau azalduko da:\nNola egin kontsulta\nNegozioaren edo enpresaren gestioarekin lotutako hainbat alderdiren inguruan galderak egiteko eta doako aholkularitza jasotzeko aukera da, hain zuzen, Consulting Proren ekarpen nagusia.\nHorretarako, hasierako orrialdean, HARREMANETARAKO atalaren bidez hasierako galdera egiteko aukera izango duzu.\nErosotasunagatik edo arreta-ordutegia medio kontsulta telematikoki egin nahi izanez gero, ONLINE KONTSULTA klikatuta, horretarako harreman-inprimakia zabalduko da.\nInprimaki bera eskura izango duzu orrialdeko edukietan nabigatzen ari zarela EGIZU ZURE KONTSULTA ikonoan klikatzen baduzu.\nConsulting Pro egiten dugunon aldetik, gure web berria erabilgarria eta zure enpresa-jardueraren egunerokoan lagungarria izango zaizula espero dugu.


EAEko Haurreskolak Partzuergoaren erabakitze organoetan hezkuntza komunitatearen hitza entzutea nahi du LABek | LAB SINDIKATUA\nZerbitzu Publikoak Irakaskuntza EAEko Haurreskolak Partzuergoaren erabakitze organoetan hezkuntza komunitatearen hitza entzutea nahi du...\nEAEko Haurreskolak Partzuergoaren erabakitze organoetan hezkuntza komunitatearen hitza entzutea nahi du LABek\nGaur burutuko den aurtengo Batzarrean, aurrekontuak eta kudeaketa planak onartuko dira. LABek, aurrekontuetan beste partida batzuk sartu behar direla uste du, haurreskolen doakotasuna garatzeko, 2 urteko gelak Haur hezkuntzako lehen zikloan mantentzeko eta langileon egonkortasuna eta 2018tik negoziatu gabe dagoen Lan hitzarmen berria negoziatzeko.\nEusko Jaurlaritzako Hezkuntza Sailaren asmoen artean, haur-hezkuntzako lehen zikloa, haurreskoletako hain zuzen ere, umeen 0-2 urte tartera mugatzea da, aldiz, LAB sindikatuarentzat, gizarteko eragile eta familia askorentzat umeen 0-3 urte bitarteko zikloa izaten jarraitu behar duela argi dugu, eta gainera, euskalduna, kalitatekoa, unibertsala eta doakoa izan behar duela.\nHorregatik Eusko Jaurlaritzari, Legebiltzarrak eskatu ziona betetzeko pausu gehiago ematea eskatzen dio LABek. Haurreskolen doakotasuna helburua izanik, lehen urratsa beteta jada, hezkuntza zerbitzu hau, urtean 18.000 euro baino errenta baxuagoa duten familientzako doakoa baita. Jaiotzatik hezkuntza eskubidea aukera berdintasunean bermatuta izateko, doakotasun osoa eskatzen dugu.\nHalaber, orain urte bete LAB sindikatuak familiek sinatutako ehundaka eskaera erregistratu zituen Legebiltzarrean, 2 urteko haurrak Haurreskolak Partzuergoan geratzeko euren nahia aldarrikatuz. Tamalez, ez dugu erantzunik jaso, hezkuntza komunitatearen ahotsa entzunezina izaten jarraitzen du. Zer esanik ez, haurrena. 0 eta 3 urte arteko haurren beharrak, erritmoak, ratioak, espazioak… garapenerako baldintzarik onenak haurreskoletan ditugula ez dago zalantzarik.\nGauzak horrela 0-3 urte arteko ziklotik Euskal Eskola Publiko Komunitarioa eraikitzeko bidean, hezkuntza komunitatearen ahotsa entzutea eskatzen dugu.Eusko Jaurlaritzak kontrako bidea hartzen jarraitzen badu, aurrean izango gaitu.


Getxo - Oinarrizko zerbitzuak - Kalitatea - Kudeaketa sistemak\n1999an, EFQM Eredua kudeatzeko erreferentzia-esparru gisa hartzeko erabakia hartu zuen udalak, eta 2006an zilarrezko Q-a lortzeko mugarria lortu zuen (400 puntu baino gehiago kanpo-ebaluazioan). Ereduak aurrera egin du hainbat bertsiotan, eta, gaur egun, 2020ko bertsioa da berriena.\n2015ean, EUSKALITek, Kudeaketa Aurreraturako Euskal Fundazioak, Euskadiko erakunde eta enpresentzako eredu propioa argitaratu zuen. Kudeaketa Aurreratuko Eredua da, EFQM ereduaren ildoari jarraiki, eta honako helburu hauekin sortu zen:\nErakundeen lehiakortasunean eta jasangarritasunean eragina duten 6 eremutan indarguneak eta hobekuntza-arloak identifikatzeko aukera ematen du, honako hauetarako kudeaketa-sistema egokia ezarriz:\nErakundeei orientazioa ematea kudeaketa hobetzeko, sektorea, tamaina eta aurrerapen-maila edozein direla ere.\nArgi definitutako estrategia baten bidez errealitate bihurtuko den epe luzeko ikuspegia sortzea.\nErakundea bezeroengana orientatzea, balio-ekarpen diferentzial bat eginez.\nPertsonengan proiektu partekatu bateko kide izatearen sentimendua bultzatzea.\nGizartearekiko eta haren garapen iraunkorrarekiko konpromisoa sustatzea.\nBerrikuntza erakundearen eremu guztietan aplikatzea.\nInteres-taldeentzat emaitza egokiak lortzea, modu iraunkor eta orekatuan.\nPizgarri horren barruan, EFQMk (Belgikan kokatutako fundazioa) urtero ematen du Kalitatearen Europako Saria, EFQM Bikaintasun Eredua erabaki-irizpide gisa erabiliz.\nEUSKALITen aintzatespenen eskema eta ebaluazioak MGA ereduan oinarritzen dira orain.\nGetxoko Udalak, azken legegintzaldietan, udal-kudeaketa modernizatzearen aldeko apustu irmoa egin du, 2000-2003 epealdia hartu zuen lehen kalitate-plana ezarriz. Bigarren plan horrek 2004-2007 urteak eta ondorengo urteak estali zituen, hurrengo legegintzaldi-planetan integratuz joan direnak.\nGainera, Udalak ISO arauen arabera ziurtatutako hainbat zerbitzu/prozesu ditu. Horrela, udal Turismo Bulegoak Turismoaren Kalitatearen Q ziurtagiria dauka eta Udal Artxiboak Zerbitzuen Karta bat. .


Euriteen ondorena - Azpeitia - uztarria.eus\nUztarria.eus 2008-03-25 11:03\nUrola ibaia gaur, asteartea, goizean.\nAzken egunetako euri eta elurrek eragina izan dute inguruko erreketan. Uren emaria handia izan da eta Azpeitiko errekak emankor datoz gaur, asteartea. Euri eta elurrek urtegietan ere eragina izan dute. Hala, Nuarbeko Ibai Eder urtegia %63,02an dago beteta, Gipuzkoako Ur Kontsortzioaren gaurko datuen arabera.\nJoan den urtean, Ibai Eder urtegia baxu egon zen, inoiz ez bezala: urtarrilaren bukaeran %32,39 beteta. Gero, ordea, martxoan egindako eurite eta elurteen ondorioz, %100 betetzera iritsi zen. Hiru hilabete eskasean igaro zen urtegia behin ere baino baxuago egotetik guztiz beteta egotera.\nNuarbeko urtegiak Azpeitia ez ezik, Azkoitia, Zestoa, Zumaia, Getaria, Zarautz eta Orio herriak hornitzen ditu. Hau da, 65.308 biztanle. Denera 11,3 hektometro kubikoko edukiera du.


Ehun proiektuak: Nazio izaerako ikerkuntza partzuergoen programa estrategikoa – RIS 3 Euskadi\nEhun proiektuak: Nazio izaerako ikerkuntza partzuergoen programa estrategikoa\nHasiera data: 03/05/2019 [ Epa irekita, ez dauka itxiera datarik ] Irekia\nHanako hauek betetzen dituzten partzuergoak:\nBazkide zenbakia eta mota\nGutxienez 3 eta gehienez 8 enpresa.\nKoordinatzailea: enpresa ertain edo handi bat.\nGutxienez 2 enpresa autonomo.\nGutxienez ETE bat.\nEnpresa autonomo bakar bat ere ez/ Elkartu edo lotutako enpresek finantziagarria den aurrekontu osoaren % 70 gainditzea.\nEzin dira krisian dauden enpresak aukeratu.\nIkerketa-erakundeak azpikontratatzea gutxienez onartutako aurrekontuaren % 15ean. Horien arteko bat gutxienez, publikoa.\nEdozein sektore edo gaikakoak izanik ere, Ikerketa eta Garapen (IGP) proiektuak garatuko dituzten enpresa-proiektuak, beti ere ekoizte-prozesu, produktu edo zerbitzu baten sorkuntzara edo hobekuntza esanguratsua lortzera bideratuta badaude.\nGutxienez aurrekontu osoaren %50 industria ikerketara bideratuko da.\nGutxienez aurrekontu osoaren %15 ikerketa erakundeak azpikontratatzera bideratuko da.\nIndustria ikerketako proiektu handiak eta garapen esperimentalera bideratuak, gaiaren arabera murrizketarik ezarri gabe.\nIndustria ikerketa arloko ekintzak; horietan, produktu berriak prozesuak edo zerbitzuak sortu edo lehendik dauden produktu, prozesu edo zerbitzuak hobetzera bideratuta dauden ezagutzak eta teknika berriak barneratu ahalko dira, beti ere berariazko garapen bereizgarriak barnebiltzen badituzte. Onartuko egingo dira, baita, industria ikerketarako beharrezkoak diren sistema konplexuen osagaien sorkuntzak, batik bat teknologia generikoaren balidazioa, prototipoena izan ezik.\nGarapen esperimentaleko ekintzak: produktu, prozesu edo zerbitzu berri edo hobetuen lanketa. Horien artean sartuko dira: prototipoen sorkuntza, proiektu pilotuen lanketa, produktuen saiakuntza eta balidazioa, prozesu edo zerbitzu berriak edota erabilera-baldintzak ordezkatzen dituen inguruetan hobetutakoak. Barne har ditzake baita ere, esaterako, produktu berrien, prozesuen edo zerbitzuen kontzeptu-definizio, planifikazio eta dokumentazio ekintzak; horien artean egon daitezke proiektu, diseinu, plano eta bestelako edozein dokumentazioren lanketa, beti ere horien erabilera komertzialik egingo ez bada.\nEte-etan eta 2019 industria sektoreko enpresa handietan efizientzia energetikoa hobetzeko ekintzak burutzekoa


BADATOZ IHAUTERIAK! | irurtzuneuskaraz\nHeldu den asteburuan kolorez eta musikaz jantziko zaizkigu Irurtzungo kaleak! Ihauteriak badatoz eta haiekin batera baita festarako egunak ere. Asteazkenetik hasita eta igandera arte, hainbat ekintza antolatu dira herrian ihauteriak ospatzeko.\nMotorrak berotzen hasteko, asteazkenean, otsailak 19, musika eskolako ikasleek kontzertua eskainiko dute 18:30ean. Ostiralean, berriz, goizeko 10:00etatik aurrera eskolako ihauteria ospatuko da eta, gauean, Larrazpin kontzertuak izanen dira.\nLarunbata izanen da egun handia, ordea. Mozorroak soinean jarri eta egun osoan zehar ez da aspertzeko aukerarik izanen. Galtzagorri txarangak alaituko ditu kaleak goizetik eta, erritmoa geldi ez dadin, 14:30ean herri bazkaria egonen da Atakondoa eskolako jantokian. Aldi berean, Jubilatuen elkartean ere bazkaria eginen dute. Arratsaldean jaiak segituko du eta orduan izanen dute bertaratutako kuadrilla guztiek haien mozorroa erakusteko aukera, izan ere, 18:00etan ihauterietako desfilea eginen da plazan. Jarraian txistorrada ere egonen da.\nAzkenik, igandean haurrentzako euskarazko zinema egonen da Kultur Etxean. “Asto erregea” filma emanen dute arratsaldeko 17:00etan.\nAnimatu! Eta ez ahaztu gaur dela herri bazkariko txartelak lortzeko azken eguna.\nBAKARRIZKETA ETA KONTZERTUA LATASAKO BILTEGIAN


Maileguak bateratzea komeni zait? | Consumer\nMaileguak bateratzea komeni zait?\nBeste bat ordaintzeko mailegu bat eskatu behar baduzu, zure zor guztiak bateratzea proposa dezakezu, hileko kuota merkeago bati aurre egiteko.\narabera: Osteguna, 2020ko abenduaren 03a\n2020ko lehen hiruhilekoan, Espainiako etxeek zorraren % 56,9 metatu zuten BPGrekiko (139.000 milioi euro inguru), Espainiako Bankuaren datuen arabera. Pandemia hasi zenetik, aurrezkiak gora egin du eta gutxiago kontsumitzen da, baina milaka dira mailegu txikiak pilatzen dituzten eta zorrak gainezka egiten dien herritarrak. Zure egoerarako irtenbide bat zorrak bateratzea izan daiteke, mailegu guztiak hipoteka bakar batean batzen baititu. Hala, artikulu honetan azaldu bezala, hileko kuota bakarra ordainduko dute, maileguak bat egin arte ordaintzen zituzten kuota guztien batura baino txikiagoa.\nZorrak bateratu behar nituzke?\nAutoa, haurraren jaunartzea, txartelak, hipoteka, mailegu azkar batzuk edo revolving txartelak, jakin gabe ere eduki ditzakegunak. Maileguak eta zorrak, txikiak izan arren, pilatuz joan daitezke, eta neurrigabeko kopurua izan daitezke, familia batentzat ia onargarria ez dena. Konponbidea zor guztiak bakarrean biltzea izan daiteke, baina nola jakin onena den? “Mailegu bat eskatu behar baduzu beste bat ordaintzeko, iritsi da zorra bateratzeko unea”, adierazi du Pedro Javaloyesek, Banku Produktuen Agentzia Negoziatzailetik.\nOso garestia da? Kasu zehatzaren arabera, baina maileguak bateratzeak “kostu batzuk dakartza, hala nola notarioarenak, baldin eta jendaurrean jartzen bada, entitatearekin negoziatzen denaz gain”, dio Estel Romero Sanahuja Miranda bulegoko abokatuak.\nHala ere, kostu txikiak dira, onura kontuan hartuta, Javaloyes-en arabera. Zure kasuan, adibidez, bitartekariaren ordainsariak gehi bankuarekin egiten dituzun hipotekaren gastuak. Horiek gero eta gutxiago dira, kontuan hartuta entitateak bere gain hartu behar dituela lehen bezeroak zituen hipoteka-gastu asko, hala nola tasazioa edo zenbait zerga.\nNori komeni zaio zorrak bateratzea?\nFuntzionarioak, mota guztietako profesionalak… Zorra metatzea dirudien baino arruntagoa da, eta, oro har, mota horretako zorrak izaten dituzte: “finantza-profil oneko bezeroak, zor dutena ordaintzen dutenak”, onartu du Javaloyesek. Hala ere, une batean, zorrek gainditu egiten dituzte, eta beren ekonomia, gainzorpetuta baino gehiago —hori ere bai—, “gaizki zorpetuta dago, desordenak eta kaosak eramaten baitituzte egoera horretara, ia beti”.\nZorra bateratzea oso gomendagarria da kasu horietan, eta aukera “librea da, zordun guztiek erabil dezakete, baldin eta mailegu-emailea ados badago; bi aldeak onartu gabe ezin izango litzateke”, dio Estel Romerok.\nAbokatuaren arabera, oso komenigarria izan daiteke zor guztiak biltzea:\nZor kopuru handia duenarentzat. Kopuru txikikoak izan arren, pilatutako zor asko izan ditzakete, eta zor horiek guztiak batera hartuta, gero eta zailagoa izango da horiek ordaintzea.\nAmortizazio-epea luzatzeko akordio onuragarriagoa lortu nahi duen norbaitentzat.\nOso garrantzitsua! Jakin behar duzu “zorra ordaintzeari utzi badiozu, ezin duzu irtenbide hau hitzartu”, esan du Javaloyesek. Zergatik? Kasu horretan, baliteke zure aurka beste prozedura-mota bat hasi izana (judiziala, etab.) zor duzuna amorratzeko.\nZorrak bateratzen badituzu, Estel Romerok errealista izatearen garrantziaz ohartarazten du, eta, maileguen bateratzea sinatu aurretik, “kostuak balantzan jartzea hobekuntza ekonomikoen aurrean”.\nPedro Javaloyesek abantailak besterik ez ditu ikusten zordunarentzat, “zor gutxiago ordaintzea eta bizitzea esan nahi baitu”. Adibide bat. Hilero 5.000 euro sartzen diren etxe batean, eta 4.500 zorretan, irtenbidea hileko zorraren zenbatekoa jaistea da, eta hori posible da zor guztiak bakar batean biltzen badira. Kasu zehatz horretan, hileko 4.500 eurotik 1.500 eurora igaro liteke; hau da, % 80ko aurrezkia hilean.\nNola bateratu zorrak\nZure mailegu edo zor guztiak bateratzeko, zorrak zeuzkan erakundearekin harremanetan jarri behar duzu —edo bitartekari batekin—, eta bateratze-proposamen bat egin, “zor bateratu honen klausulak negoziatuz”, adierazi du abokatuak.\nZertan datza prozesua? Javaloyesek dio banku-eragiketa honen bidez zure mailegu guztiak hipoteka bakar batean elkartuko direla, eta hilero ordaintzen duzun kuota guztien batura baino txikiagoa izango dela hileko kuota. Nola liteke?\nInteres-tasa txikiagoa da: hipotekei aplikatzen zaiena kreditu-txartelena eta mailegu pertsonalena baino askoz txikiagoa da.\nEpea luzatzen da: zor guztiak amortizatzeko epea luzatzen da. Hau da, egia da gutxiago ordaintzen duzula, baina gehiago ordainduko duzu.\nKontuz eragiketa hau abalatzen baduzu!\nZorren bateratzea negoziatzean, erakunde batzuek ez dute tratua onartzen bermatzaile gisa jardungo duen abal-emailerik gabe. Kontuz! Estel Romero abokatuak dioenez, "beti dago zuzenean ukitzeko arriskua". Pedro Javaloyes-ek azaltzen duenez, kasu batzuetan, abalatzen dutenek dena galdu dute, “konpondu nahi zen zorraren arazoa konpondu gabe”. Beraz, zuhurtasunez jokatzea eta nori abalatzen zaion ziurtatzea komeni da. Arrisku horiek —gogoratu du adituak— abal-emaile gisa jarduten den edozein eragiketatan daude, eta ez bakarrik maileguak bateratzean.\nNola finantzatu zorra?\nZergatik da garrantzitsua kreditu-historia ona izatea?


Zuhaitzen adarretan aurkitutako toallatxoek eta udaletxeko plaza inguruan jasotako hondakin kopuruak deitu du arreta\nDuela hilabete batzuk jakinarazi zen bezala, ibaiaren eta naturguneen egoera ekologikoa hobetzeko asmoz, aurten lehengo aldiz Alegiako Udalak ibaiaren eta naturguneen hondakin solidoak biltzeko eta kentzeko zerbitzua kontratatu du .\nMaiatzean, Langaurreko atsedenlekutik 106,381 kilo zabor bildu ziren. Honetaz gain, iturriak, su tokiak eta atsedenlekua ere txukundu ziren. Ekainean, Txulubitxo errekako inguruko bi hondakin pilaketak ere garbitu ziren, 3978,65 kilo zabor bilduz.\nEta uztailean, Oria ibaiaren, Aritzaga errekaren eta Txubiritxo errekaren ubide eta bazterretatik 577,965 kilo hondakin solidoak bildu ziren, denera 4663 kilo zabor bildu dira azken garbiketa lanetan. Aurkitutakoen artean aipatu beharra dago: bi trafiko seinale, kotxe gurpilak, obrako konoak, etb. bildu direla. Aipatzekoa ere zuhaitzen adarretan trabatuta aurkitutako toallita kopuruak eta kaleko hondakin kopuruak udaletxeko plaza inguruan.\nBaina lan hau ez da nahikoa inguruan ikus ditzakegun hondakin guztiak kentzeko; horregatik, irailean egingo den hurrengo garbiketan parte hartzeko deia egin nahi dizuegu. Ea denon artean lan eginez Alegia garbiagoa lortzen dugun. Udalak dagokion unean emango du garbiketan laguntzeko izena emateko modu eta epeen berri.\nGainera aipatu beharra dago, Gipuzkoako Foru Aldundiak 4612,14 euroko dirulaguntza eman diola Alegiako Udalari proiektu hau aurrera eramateko.


Zer da tratamendu-jardueren erregistroa - Datuak Babesteko Ordezkaria - Euskadi.eus\nZer da tratamendu-jardueren erregistroa\nEuropako Parlamentuaren eta Kontseiluaren 2016ko apirilaren 27ko 2016/679 (EB) Erregelamenduaren (DBEO) 30. artikuluak ezartzen du tratamendu-arduradunek eta datu-tratamenduen eragileek beren ardurapean egindako tratamendu-jardueren erregistro bat sortzeko eta mantentzeko betebeharra dutela.\nDBEOk tratamendutzat hartzen du datu pertsonalen gainean edo datu pertsonalen multzoen gainean egiten den edozein eragiketa eta eragiketa-multzo, prozedura automatizatuak erabilita zein erabili gabe, hala nola: datu-bilketa, erregistratzea, antolatzea, egituratzea, kontserbatzea, egokitzea edo aldatzea, ateratzea, kontsultatzea, erabiltzea, transmisioz lagatzea, hedatzea edo irispidean jartzeko beste edozein forma, datuak alderatzea edo interkonektatzea, mugatzea, ezabatzea edo suntsitzea.\nErregistro honen helburua erantzukizun proaktiboaren printzipioan oinarritzen da, DBEOren oinarrizko printzipioetako bat. Praktikan, erakundeek zer datu pertsonal tratatzen dituzten, zer helbururekin tratatzen dituzten eta zer tratamendu-eragiketa mota egiten dituzten aztertzea eskatzen du, erakundeak egiten dituen datu-tratamenduko jarduera guztien ikuspegi orokorra izateko aukera ematen duen tresna izanik.\nDatu Pertsonalak Babesteko eta eskubide digitalak bermatzeko abenduaren 5eko 3/2018 Lege Organikoak ezartzen du agintariek eta erakunde publikoek jendaurrean jarri behar dutela baliabide elektronikoen bidez eskuragarri dauden tratamendu-jardueren inbentario bat, non DBEOren 30. artikuluan ezarritako informazioa jasoko den.\nInformazio hau jasotzen da:\nErregistroaren informazioaren deskribapena\nNazioarteko transferentziak, datuak zein herrialdetara transferitzen diren adierazita.


Eap - laguntza-Softwarea federazioaren geroztik CKAN datos.gob.es atariak\nLaguntzeko Software federazioaren geroztik CKAN datos.gob.es atariak\nFederGob bezala askatuko plugin gisa konfigura daiteke, software librea, behar bezala funtziona dezan, oro har atarietan oinarrituta dauden CKAN.\nFederazioaren datos.gob.es ezberdinek Open Data atariak administrazio publikoen esan nahi bere datu-ageriko bihurtzen dira, nazio-mailan. nahi duten infomediarios aplikazioak garatzea, kontsumitzaileek datu-eta, oro har, edozein pertsona bilatu nahi duzun, espainiako lurraldearen barruan informazio espezifikoa dute atari horretan, bilaketa-puntu nagusia, eta, beraz, komeni da, eta bere hemen egon katalogatuta.\nFederador datos.gob.es duen tresna da bildu behar diren deskribapenak eta gailu bakoitzak jasoko duen fitxategia aldian-aldian datasets Open Data ataria txertatu nahi. informazio hori Prestatzeko dago oso gida: Manual del Federador\nGida honek federazio-prozesuaren deskribapen zehatza bat biltzen du, metadatuen konfigurazio-adibideetarako, ondo zehaztu egin behar dira, eta eman beharreko pausoak azaltzen ditu. badago, gainera, zenbait egiaztatzeko metadatuen fitxategia TUTORETZAKO EKINTZA KOORDINATZEKO DEPARTAMENTUA/RDF sortzen den adierazi behar da. Nahiz eta duen egitura betetzen du erraztasun horiek izatearren, zundaketa-lanak egin dugu hainbat atariak eta hainbat egunetan egin behar dira lortu arte behar bezala konfiguratu metadatuen ez dagoelako zuzeneko aukera bat.\nProzesua aurrera egin ondoren federazio-Opendata Cáceres (opendata.caceres.es), federazio-prozesu hori egiteko erabaki genuen batzuk ezartzea script-ak automatikoki instalatu ondoren, eta horri esaten diogu, eta, gainera, software FederGob gisa konfiguratu plugin bat behar bezala funtziona dezan, oro har atarietan oinarrituta dauden CKAN. FederGob jarri dugu forjatzea CENATIC software libre bezala FederGob eta eskura: Proiektua, hori erabiltzen duten diren atariak federan dagoeneko zure datuak eta, batez ere, prozesu hori dituztenak.\nFederGob plugin bat da aldatu dituen metadatuen fitxategiak RDF/XML sortzen duen eta duen egokitu du, lehenespenez, TUTORETZAKO EKINTZA KOORDINATZEKO DEPARTAMENTUA-CKAN kontsumitzen du Federador datos.gob.es. Gainera, behar duen azken fitxategia sortzen-Federador barne, goiburuko bildu nahi duten metadatuak erabilita eta atariaren datasets publikaturik. egin ahal izateko ere Konfigura daiteke dira eguneratuko, eta, ondorioz, aldizka datasets federatuak.\nSoftware erabilgarria izatea gustatuko litzaiguke beste atari eta, jakina, animatzen zaituztegu hobekuntzak forja-bidez. jakina, Cáceres Opendata lagunduko dio jo nahi duen software hau erabiltzeko.\nCTT datos.gob irtenbidea


‘Jasangarritasuna lantzen elkarrekin’ ekimenak ikastetxeei bizipenezko jarduerak eskaintzen dizkie ikasleak beren ingurunera hurbildu eta hura balioetsi eta errespetatzen ikas dezaten | Ayuntamiento de Pamplona\nUdalak hainbat jarduera proposatzen ditu Ingurumen Hezkuntzako Museoan eta berdeguneetan, ikastetxeetan lantzeko material ibiltariak eta onlineko baliabideak\n2021ko Iraila 20a\nIruñeko Udalak epea ireki du ikastetxeek ‘Jasangarritasuna lantzen elkarrekin’ programan izena eman dezaten. Programak bizipenezko esperientziak eskainiko ditu ikasleak beren ingurunearen errealitatera hurbiltzeko, ingurunea ezagutu eta disfrutatu dezaten, balioetsi eta harekin begirunezko eta errespetuzko harremana eduki dezaten.\nIngurumen Hezkuntzako Lantaldeak bultzatuta, hainbat jarduera eskainiko ditu, online, Ingurumen Hezkuntzako Museoan, haren ingurunean eta ikastetxeen ondoan dauden hainbat berdegunetan, hezkuntza etapa guzientzat. Horrela, proposamenak egonen dira Haur Hezkuntzatik Batxilergo, Lanbide Heziketa eta Unibertsitateraino, Lehen Hezkuntzako eta Bigarren Hezkuntzako hiru zikloetatik igarota eta dibertsitate funtzionaleko taldeak barne hartuz. Programazio osoa Ingurumen Hezkuntzako webgunean kontsultatu daiteke.\nIkastetxeek euren eskura dituzte jasangarritasuna lantzeko beste hainbat udal-baliabide, hala nola, ‘Maleta ibiltariak’, ‘Zinema eta ingurumeneko Nazioarteko Ecozine Jaialdiaren Gazte-atala’ eta ‘Museoa zeureganatu’, zeinak ikastetxeek egiten dituzten lanak Udal-baliabide horretan erakusteko aukera ematen baitu. Era berean, ikastetxeek Ingurumen Hezkuntzako Museoko erakusketa iraunkorra eta aldi baterakoak bisitatzeko aukera dute. Jasangarritasunaren inguruko prestakuntza hori guztia Iruñeko Udalaren ‘Go Green Iruña’ estrategiaren barruan kokatzen da, zeinak barne hartzen baititu klima-aldaketaren aurkako ekimenak.\nIruñeko zein kanpoko ikastetxeendako\nJarduera guztiak doakoak dira, eta dagokion hezkuntza-zikloari egokituta daude. Gaztelaniaz eta euskaraz gauzatzen ahalko dira. Onlineko jarduerak, material ibiltariak eta Ingurumen Hezkuntzako Museoan egiten diren gidatutako jarduerak Iruñetik kanpoko ikastetxeei ere zuzenduta daude. Parte hartzeko aldez aurretik erreserba egin behar da, onlineko proposamenetan salbu.\nIzen-emateak Ingurumen Hezkuntzako Lantaldearen 948 420 984 telefonoan egin daitezke. Gomendagarria da aldez aurretik harremanetan jartzea jarduera talde bakoitzaren interes eta beharretara eta unean uneko osasun egoerara egokitzeko.\nBiodibertsitatea, kontsumoa, hondakinak, aztarna ekologikoa, zarata, klima-aldaketa...\nOnlineko jarduerak jasangarritasunari lotuta daude eta ikastetxean edo etxean egin daitezke. Esaterako, Haur Hezkuntzan ibaia eta kutsadura lantzen dira eta Lehen Hezkuntzako hiru zikloetako bakoitzari proposamen ezberdin bat eskaintzen zaio: lehenengoari biodibertsitatea, kontsumoa eta hondakinak ardatz dituen proposamena, bigarrenari elikadura osasungarria eta jasangarriari buruzkoa, eta hirugarrenari zarata edo kontsumoari lotutakoa. Maila bakoitzari egokituta, Bigarren Hezkuntzatik Batxilergo, Lanbide Heziketa eta Unibertsitateraino, proposamenak zinema, kontsumoa eta hondakinak uztartzen ditu.\nIngurumen Hezkuntzako Museoan eta kanpoaldean egiten diren jarduerak inguruneko hainbat esparruri buruzkoak dira. Hainbat gai lantzen dira, hala nola, biodibertsitatea, hondakinak, kontsumoa eta klima-aldaketa. Astearte eta ostegunetan egiten dira, goizez, ikasturte osoan zehar. Jarduerak parte-hartzaileen adinetara egokitzen dira, adibidez, Lehen Hezkuntzako ikasleei esploratzaile txiki bihurtzea proposatzen zaie; Bigarren Hezkuntzan, berriz, ikasleak aztarna ekologikoaz eta ehun-kontsumoaz jabetzen dira.\nIkastetxeen ondoko berdeguneetan zenbait jarduera gidatu egiteko aukera ere badago, naturarekiko loturak sendotzea eta eguneroko bizitzan ondoan dauden berdeguneak ezagutzea xede hartuta. Iruñeko Haur eta Lehen Hezkuntzako ikastetxeetako ikasleei zuzenduta dago, eta goizez eginen da, astelehenetik ostegunera.


Hiru Erregeen kabalkadak magiaz beteko du Bilbo - Uriola.eus\nHiru Erregeen kabalkadak magiaz beteko du Bilbo\nuriola.eus 2018-01-05 09:59 Kultura-aisialdia Bilbo\nMelchor, Gaspar eta Baltasar Bilbora etorriko dira eta Kale Nagusian zehar gluten gabeko 3,5 tona gozoki eta 30 kilo konfeti biodegradagarri jaurtiko dituzte. Mary Poppins eta kedar-garbitzaileen karroza izango da aurtengo nobedadea.\nKabalkadaren aurkezpeneko argazkia | Ikusi handiago | Argazki originala\nAurtengo Kabalkadak errege-segizio berezi bat izango du. Hamar karroza, suhiltzaileen kamioi bi, bi antzerki-talde, zazpi animazio-talde eta kaleak garbitzeko zazpi makina izango ditu. Guztira, 400 pertsona baino gehiagok hartuko dute parte Kabalkadan, aktore, teknikari, segurtasun-langile, antolaketa eta udal-organismoen menpe dauden garbitzaile, suhiltzaile eta udaltzainen artean.\nSegizioaren aurretik suhiltzaileen kamioiak egongo dira. Ondoren, “Izarren Zaindariak” karroza helduko da, batailoi berezi bat non espazioa ikuspuntu ezberdin batetik transformatzen den: airea. Salvador Daliren amets eralgietan inspiratutako agertokiarekin, publikoak euren buru gainetik ibiliko diren animalia fantastikoez disfrutatuko du. Bere originaltasunagatik harrituko duen abangoardiako ikuskizuna izango da hau.\nHauen atzetik, Hiru Erregeei Bilbora heltzen laguntzen dien Ekialdeko Izar Handia helduko da. Distira luzeko led argi robotikoa barreiatuz.\nJarraian, Posta Express Zerbitzuak umeen gutun guztiak kudeatuko ditu. Aurten, postarien zerbitzua indartu da. Guztira hamabi dantzarik, bi aktore eta lau zangaluzek ume guztien gutunak batuko dituzte. Hauekin batera, gutunak jasotzeko bi unitate izango dira azkarrago jaso eta bidaltzeko.\nOndoren, aurtengo berrikuntzen artean, Jostailu eta Ipuinen karrozaren txanda izango da. Karroza honetan, ipuinetako pertsonaiak egia bihurtuko dira. Berunezko soldadutxoak, Musika kutxako dantzariak, Txanogorritxuk eta Otsoak, besteak beste, publikoa alaituko dute. Karrozarekin bat eginez hamabi dantzariz osaturiko talde batek Berunezko Soldadutxoaren ipuina antzeztuko dute.\nJarraian, umeentzako ipuinen historiaren parte den “101 dalmaziar” ipuina antzeztuko duen karrozaren txanda izango da. Karroza honek bere protagonistaren istorioa, hau da, Cruella de Vil gaiztoaren istorioa antzeztuko du. Ikusleek autoa eta txakurtxo txikiak ingurutik hegan egiten ikusteko aukera izango dute.\n3 Txulo ETB3-ko telesaioaren protagonistak ere Erregeen Segizioaren parte izango dira. Victorrek, Laurak eta Isabelek bertaratutako ume guztiak agurtuko dituzte euren karrozatik. Baita, egunero, euren saioa ikustera animatu ere.\nKEDAR GARBITZAILEAK ETA MARY POPPINS\nOndoren, aurtengo berrikuntzen parte diren Disney filmeko kedar-garbitzaileak dantzan etorriko dira. Publikoa alaitzeko, Mary Poppins-en filmean hainbat eta hainbat alditan ikusitako dantza ospetsua burutuko dute. Ondoren, Mary Poppins haurtzain magikoa helduko da.\nElurra eta hotza Bizkaiko hiriburura iritsiko dira Negu Magikoa karrozari esker. Bertan, Ice Age filmeko katagorri dibertigarria izango da protagonista. Honekin bat eginez, musikaz eta kolorez beteriko dantza-ikuskizuna izango da. Bigarren urtez, bilbotarrek, argi eta soinu bereziak izango dituen dantzaz gozatzeko aukera izango dute. Dantzariek Led argiez beteriko soinekoak jantziko dituzte.\nIkuskizun honen ondoren, Meltxor, Gaspar eta Baltasar Erregeen unea izango da. Aulki birakarietan agertuko dira Bilboko Kale Nagusira hurbiltzen diren familia guztiak agurtzeko.\nAzkenik, segurtasun arrazoiak direla eta, Gozokien Lantegiaren karrozaren txanda izango da. Gluten gabeko 3,5 tona gozoki eta 30 kilo konfeti biodegradagarri jaurtiko ditu potentzia handiko turbinen bidez.\nBilboko hondakinak garbituko dituzten zazpi garbigailuekin eta Bilboko Udaleko garbiketa taldearekin amaituko da ikuskizuna.\nIZARREN ZAINDARIAK (kaleko animazioa)\nPOSTARI ERREALAK (kaleko animazioa)\nBERUNEZKO SOLDADUTXOAK (kaleko antzerkia)\nJOSTAILUAK ETA OPARIAK (karroza)\n101 DALMAZIAR (kaleko animazioa)\nKEDAR-GARBITZAILEEK (kaleko antzerkia)\nMARY POPPINS (karroza)\nNEGU MAGIKOA (karroza)\nMELTXOR ERREGEAREN ONTZIDIA (kaleko animazioa)\nGASPAR ERREGEAREN ONTZIDIA (kaleko animazioa)\nBALTASAR ERREGEAREN ONTZIDIA (kaleko animazioa)\nGOZOKI LANTEGIA (karroza)\nUdaleko eraikin nagusian, Juan Mari Aburto Alkateak harrera egingo die Ekialdeko Hiru Erregeei eta ondoren, euren ohiko mezua eskainiko dute balkoitik. Jarraian, 20:10ak aldera umeei harrera egin eta gau magiko horretarako haurrek dituzten eskaerak jasoko dituzte.\n18:00etan, Kabalkadaren irteera, Maria Diaz Harokoaren paretik.\n19:30ean, lehenengo karroza helduko da Bilboko Udaletxera.\n19:30ean, Juan Mari Aburto Alkateak harrera egingo die Ekialdeko Hiru Erregeei, Meltxor, Gaspar eta Baltasarri.\n19:50ean, Errege Magoen mezua Udaletxeko balkoitik.\n20:10ean, Hiru Erregeek harrera egingo die umeei Arabiar Aretoan.\n2018/01/05 18:00 - 22:00\nKale Nagusia 7 Bilbo


IKUSKIZUNAK ETA SENTSIBILIZAZIOA - So.K Dantza\n« G.E.S.S » – Gliss Eskola Surf School\n30 min - Jende guziarentzat - Karrikako ikusgarria\nGauregun, Euskal Herriko kostaldean, ingurumen desberdinetarik etorriak sei neofitok surfa egiten ikasi nahi dute. Andre haien monitoreak, surflari trebatu, aholku franko ematen dizkie. Haien eginahalei esker, irrigarri eta ustekabeko baleta sortuko da.\nLaetitia Cheverry / Julien Corbineau\nAurkezpen dosierra irakurri\n60 min - Jende guziarentzat\nJulien Corbineau / Nathalie Verspecht / Laetitia Cheverry\nEtxe handi baten ganer zabal batean, puxka zaharren artean, panpin itxurako pertsonaiak agertzen dira. Hats magiko bati esker, pixkanaka animatzen eta biziari lotzen dira. Hastapen batean haien mugimenduak mekanikoak iruditzen bazaizkigu ere, arin eta emozionez beteta bilakatzen dira ikusgarrian zehar. Pertsonai bitxi horien ekoizpenean jarraitzeko, misterioz betetako musika bat entzun dezakegu. Dantza eta musikaren indar magikoaz berpizten da betirako bizigabe pentsatzen genuena. Hala da espazioan barna doan bizi hatsa, gure bizitzak gobernatzen dituzten oldar handi ziklikoen gainean eragina duen hori. Ikuslea giro guziz poetikoan sartarazirik, giza egoeraz gogoeta egitera gonbidatua da ere\n" Topa.K - Dialogue "\nNathalie Verspecht / Julien Corbineau\nZer pasatzen da unibertso ezberdinetik etortzen diren bi izaki elkartzen direlarik ? Ez dute, ez hizkera bera, ez kode bera. Lehenik, beren artean sortzen den ez ulertze batek trabatzen ditu. Emeki-emeki, antzeko ezaugarriak agertuko dira. Horiei esker, biak hurbildu eta elkar ezagutuko dute. Horrela, benetako harreman bat sortuko da, konplizitatean eta bestearen arretan oinarritua.\nIkusgarria euskal dantza eta dantza klasikoa erakusteaz dibertitzen da eta ez malezia gutxirekin, tarteka, elkarren topaketekin jolasten baita. Koreografiak, hiru dantzari euskaldun eta hiru dantzari klasikorentzat idatziak izan dira. Publikotik ahal bezain hurbil interpretatuak dira, publikoa lehen lekuko izateko moduan. Dantzariak, bost musikariz lagunduak dira, hala nola, biolin, biolontxelo, zeharkako flauta, akordeoi eta perkusio jotzaileak izanik.


Gotzon Barandiaran: 'Zerbitzu publiko legez ulertzen dogu Sortzaileak.eus' - bizkaie.biz\nGotzon Barandiaran: 'Zerbitzu publiko legez ulertzen dogu Sortzaileak.eus'\nDabi Piedra\t2018-02-12 13:45 Barriketan\nSortzaileak.eus atariaren bultzatzailea.\nBerria Fundazinoaren bekeari esker, Sortzaileak.eus ataria martxan ipini dau Gotzon Barandiaranek, Josu Landa eta Unai Iturriagaren laguntzinoagaz. Euskal sortzaileen katalogoa da, zazpi arlotan banatuta: Ikus-entzunezkoak, musikea, literaturea, arte plastikoak, bertsolaritzea, antzerkia eta jantzea. Erabiltzaileek 2.200 sortzaileren fitxak topauko ditue datu-base horretan.\nBehin ataria abian jarrita, baina, haren geroaz kezkatuta dago Barandiaran. Berria bekako dirua (12.000 euro) proiektua sortzeko zan, baina egindakoari zelan eutsi ikusi beharko da orain. Ganera, sortzaile eta disziplina artistiko gehiago sartu gura ditu, inor albo batera ez ixteko. Sortzaileak.eus-ek zerbitzu publikoa emoten dauela uste dau Barandiaranek eta, hortaz, erakundeen babesa eskatu dau.\n1.- Euskal sorkuntzearen ikuspegi orokorra emoteko beharra egon dala uste dozu?\nNi aspalditik nabil hainbat kulturgile batzen diran foroetan parte hartzen, egoereari buruzko hausnarketea egiteko, eta gehienetan, danetan ez bada, gakoetako bat gure ikusgaitasuna izan da, zelan ez dogun lortzen jenteagana heltzen, ezta euskaldunakana be, horrek esan nahi dau euskaldunok ez dogula geure kulturgintzea ezagutzen. Susa argitaletxeak Armiarma proiektua martxan ipini eban 2000. urtean, euskeraz helduentzako libururen bat argitaratu dogun guztiok gagoz atari horretako Literaturaren Zubitegia atalean. Ni Susako kidea naz, eta beti pentsau dogu zergaitik ez dogun egingo kultura-adierazpide guztietako sortzaileon katalogoa. Urte dezentetan euki dogu buruan proiektua eta Berriak bekarako deialdia aurkeztu ebanean, aukera ona begitandu jakun.\n2.- Norentzat da probetxugarria katalogoko edukia?\nAsmoa da euskal sortzaile guztien ikusgaitasuna, bisibilidadea, bermatzea. Era berean, eguneroko beharrerako tresna bat izatea gura dogu. Esaterako, antolatzaile edo programatzaileentzat aproposa da, ekitaldiak, mahai-inguruak edo dana dalakoa antolatu behar badabe. Mundu horretan dabizan profesionalentzako be balio leike, edo eragileentzat, gaztetxeak izan zein erakundeetako kultura sailak. Ganera, jakina, kazetarientzat be tresna ona da, eta hezitzaileentzat be bai, gure kulturearen transmisinoa bultzatu behar dalako. Azken baten, herri honetan kulturgintzan nortzuk gabizan erakusten dau, argazki integral edo oso bat emonaz.\n3.- Zazpi arlotako sortzaileak sartu dozuez katalogoan. Ganerakoak aurrerago helduko dira?\nKontuan hartu behar da hau Berria Fundazinoaren beka bati esker egin dogula, hau da, hedabide batek egin dau deialdia, ez erakunde publiko batek. Urtebeteko epea eta 12.000 euro izan genduzan. Epe eta diru horregaz, zazpi kultura adierazpidetako sortzaileen katalogoa sortu dogu, baina badakigu hor beste batzuk falta dirana, esaterako komikigileak, ilustratzaileak, eskultoreak eta argazkilariak. Hori ondo dakigu, eurek esan deuskuelako eta baten batek kargu hartu deusku. Hau 1.0 fasea da, gure asmoa beti izan da sortzaile guztiak batzea, ez inor kanpoan ixtea.\n4.- Behin Berria bekako dirua amaituta, zer egingo dozue katalogoa osotuten joateko?\nZerbitzu publiko legez ulertzen dogu Sortzaileak.eus, gure asmoa finantziazinoa lortzea da, eta horren parte bat erakunde publikoetatik etorri behar dala uste dogu. Euskerearen lurralde guztiko erakundeen inplikazinoa garrantzitsua litzateke, hau da, Euskal Elkargoa, Nafarroako Gobernua, Jaurlaritzea, aldundiak, mankomunidadeak eta abar. Finantziazinorik ezean, atari hau jaio eta hil egingo da, hau elikatzen segidu behar da. Gu ez gara geratu, ataria aurkeztu genduanetik fitxa gehiago sartu doguz eta komikilariakaz hitzordua daukagu hil amaieran, euren alorra zelan sartu aztertzeko.\n5.- Katalogoa zabaltzea ez dago zuen esku, hortaz.\nSortzaile guztiak ez dagoz katalogoan, baina euki doguzan epeak eta finantziazinoak ez dabe gehiagorako emon. Ikusten da badagoala eskari bat, ez bakarrik sortzaileen partetik, beste batzuek be esan deuskue falta dirala gauza batzuk. Badaukagu argudio-zerrenda bat finantziazinoa topetan goazanean beharrizan hori erakusteko.\n6.- Atari askotan sakabanatuta egon dan informazinoa gune bakarrera ekarri dozue, horrek zertan lagunduko dau?\nArgitu behar da Sortzaileak.eus katalogo bat dala, guk ez dogu ez dagoan lekuan ezer sortu gura, ahal dala. Gura doguna da, sarean dagoan edukia atari honetara ekartea, erabiltzaileak lehenengo pausua egin daian eta, ondoren, jatorrizko atarietara joan daitela, horreek osotuagoak diralako. Atari horreen artean dago, esaterako, Badok, musikearen ingurukoak bertatik hartu doguz. Literaturaren Zubitegitik literaturea hartu dogu, bertsolarien atala Bertsozale Alkartearen datuetatik abiatuta egin dogu, Dantzan.eus-etik jantzariak hartu doguz eta Ganbara-tik ikus-entzunezkoena. Okela Sormen Lantegiak egindako batze lan handitik, Aktoreen Euskal Batasunetik... leku askotatik hartu doguz datuak eta gaian sakondu gura daben erabiltzaileak horreetara bideratu doguz. Dagoanetik zurrupatu egin dogu guk.\n7.- Sortzaileek eurek be ekarpenak egin leikiez?\nBai, esaterako musika talde batek deitu deust galdetzen ia zergaitik eurak ez diran agertzen. Ba hori da Badok-en ez dagozalako. Euki doguzan baliabideakaz ezin izan doguz ez dagozanak sartu, ganera Badok bera egiten dabil lan hori. Orduan, holakoetan esaten deutsegu Badok-era joteko, han agertu daitezan, eta gero guk zurrupatu egingo dogu informazino hori. Hori da Sortzaileak.eus-en jarrerea, batzearena, baina lehendik eginda egon dana kontuan hartuta eta errespetauta.\n8.- Gaur egun 2.200 fitxa baino gehiago dagoz katalogoan. Zelako lana izan da halako datu-base zabal bat sortzea?\nHainbat pausutan egin dogu. Lehenengo batzar batzuk egin genduzan gure informazinoaren oinarri diran webguneetako arduradunakaz, Badok, Dantzan eta horreekaz, horreek dira gure auzolankideak. Ganera, sortzaile ugarigaz eta kultura antolaketan dabizanakaz be egon ginan. Behin adostu genduanean zer eta zelan egin, sarean ondo arakatzen hasi ginan, ze datu-base dagozan ikusten. Datu-baseetatik lortu ez doguzanak lantzen be ibili gara, adibidez argazkien kasuan, ahalik eta gaurkotasun eta kalidade handienekoen bila. Pare bat adierazpide kulturaletan guk geuk sortu doguz datu-baseak. Hemen 12.000 euro baino dezente gehiagoko lana dago.\n9.- Unai Iturriagak eta Josu Landak zelan lagundu deutsue?\nUnai Iturriagak diseinu grafikoa egin dau, itxura estetikoa. Josu Landak, ostera, garapen informatikoaren ardurea hartu dau, inurri-lan handia egin dau alor informatikoan. Josu eta bion artean pentsau genduan ataria zelan antolatu, gero Unairi esan geuntsan zein zan gure idea eta irudia sortu eban berak.\n10.- Azken 15 urteotan sorkuntzan ibili diranak baino ez dozuez sartu katalogoan. Zergaitik emon deutsazue lehentasuna gaur egungoei?\nBarriro goaz finantziazinoaren kontura. Euki genduan kopuruagaz, adierazpide kultural bakotxaren historia osoa batzea ezinezkoa zala konturatu ginan. Orduan, erabagi genduan gaur egungo sortzaileak hartzea, hasiera baten behinik behin. Derrigortuta hartu dogun erespide bat izan da. Horrek ez dau esan gura, inondik inora be, ez dogunik 2002tik atzerakoa ahaztu. Gure jarrerea, abiapuntua eta borondatea batzen segidutea da, hau 1.0 bersinoa da, kontua da horretarako inbersino bat behar dogula. Honelako lan batek ordu eta baliabide asko eskatzen ditu.\n11.- Hizkuntza aldetik zein da erespidea? Euskerazko sortzaileak baino ez dagoz?\nHau euskal sortzaileen katalogoa da, euskeraz lan egiten dabenak baino ez doguz sartu. Kasu batzuetan ez dago horren garbi nor sartu eta nor ez, esaterako arte plastikoen kasuan. Fitxak begiratu, eta euskeraz sortzen dabela dinoenak, ba horreek aukeratu doguz. Ez da izan horren gatxa bereizketea egitea, jatorrizko webguneetara jo eta han nahiko ondo zehaztuta dagoalako.\n12.- Sorkuntzearen munduko errealidadeak agertzeko be balio leike zuen atariak, ezta? Esaterako, sortzaileen % 30 emakumeak dirala dinoe zuen datuek, oraindino parekotasunik ez dagoala erakutsi dau horrek.\nBatez be, aspaldiko honetan adierazpide kultural batzuen inguruan zabaldu diran uste batzuei galgea ipinteko balio leikie datuok. Asko entzuten izan dogu aspaldion, literaturan, argitaratzen daben emakumeen eta gizonen kopurua parekatzen doala, baina gure fitxen arabera, gizonezkoak dira % 78. Bertsolaritzan antzeko eretxia zabaldu da, baina gizonezkoak dira bertsolarien % 78. Musikarien kasuan nabarmenagoa da, gizonezkoak dira % 84.\nGure asmoa da finantziazino sendorik ez badogu lortzen eguneroko lanerako, ahalegintzea gitxienez urtean behin edo birritan eguneratzen. Hor azaleratuko diran datuek emongo deuskue jokeren barri, hor azterketarako eta gogoetarako edukia egongo da, duda barik.\n1. Gotzon Barandiaran (argazkiak: Berria.eus) | Ikusi handiago | Argazki originala\n2. Gotzon Barandiaran eta Josu Landa | Ikusi handiago | Argazki originala\n3. Martxelo Otamendi eta Gotzon Barandiaran, Sortzaileak.eus aurkezten | Ikusi handiago | Argazki originala\nEuskal sortzaileen katalogoa egin dau Gotzon Barandiaranek


apirila 2015 - Xehe\nZeren bila joan da Alexis Tsipras Moskura?\nEz da erraza jakiten estatu-buru batek atzerrira egindako bidai baten helburu nagusiak zein diren. Oraingoz, Alexis Triprasek Moskura egin duen bisitan zer bilatzen zuen ulertzeko pista nagusitzat geratzen zaizkigu batetik berak eta Vladimir Putinek prentsan esandakoak eta bestetik bere parekideen erreakzioak. Laburbilduz? Hasteko, Tsiprasek bilatu du Europar Batasunaren barruan eta nazioartean maniobratzeko eremua irabaztea. Angela Merkel elkarrizketatu baldin badaiteke Putinekin, zergatik...


“Zulotik atera, inurriak lanera”, Laudioko Gazte Egunerako deia\nGartzen Garaio Atxurra 2010-05-22 09:17 Laudio\nDatorren maiatzaren 28rako, datorren zapaturako zita luzatu diote Laudio eta Aiaraldeko gazteriari, eta egun osoan zehar gazteen auto-askitasuna eta gauzak aldatzeko grina erakusgai jarriko dute herri guztian zehar egingo diren hamaika ekimenetan.\nAsko baitira, eta publiko guztientzako, gazte egun berri honetan prestatu dituzten jarduerak: Goizean gozi, haurrentzako jolasak, aizkolari gazteak lanean eta jaietan horren arrakastatsua izaten den eskupilota txapelketa besteak beste.\nEskalada Ikastaroa gazteentzat\nIgande honetan (hilak 23), 30 gaztek egingo du eskalada ikastaro bat, gazteen aisialdian euskararen erabilera areagotzeko Laudio udaleko Euskara Arloak paratutako OXIGENOA EUSKARARI egitasmoaren barruan.\nHorretarako, Gasteizko Hegoalde eta Ariznabarra kirol-guneetako haitzordeetara (errokodromoak) joango dira.\nPrograma honetako gainerako saio guztietan bezala, Julen Reketa Laudioko mendizale ezaguna izango da zuzendaria eta, ikastaroa emateko, Julenekin batera, "Mendiak eta Herriak" enpresako Ibon Ginea, Leire Urretxo, Aitor González eta Aitor Rufo izango dira. Guztiak mendi gidariak dira.\nEsan bezala: euskara beti gora eta, gainera, seguru!!!\nPS: ikastaro honetarako gazteei banatuko zaizkien apunteak (13 orri) jaso nahi badituzu, eskatzea besterik ez duzu.\n"Oxigenoa euskarari" gazteei zuzendutako ekimen bat da. "Sar Ezazu Hanka" programa orokorragoaren barruan dago. Euskal Herria eta bere gailur esanguratsuenak ezagutzeko DBHko gazteei zuzendutako ekimena. 63 gazte daude izena emanda. Lagunarteko harremanetan euskara txertatzeko eta erabiltzeko programa.\nPlaza triangeluarra eraikitzeko lanak uztailean hasiko dira\nIzar Mendiguren Cosgaya 2010-05-19 09:40\nButroe eta Lamuza kaleak batzen diren eremuan aparkaleku bat eraikiko dute. Orotara, 15 ibilgailurentzako tokia egongo da. Horietako bat elbarrituentzako berezitua izango da, eta 397.000 euro bideratuko dituzte obra hauetara. Juanjo Unzaga Hirigintzako zinegotziak adierazi duenez, ostegunean onartu zen behin-betiko egitasmoa. Proiektua gauzatzeko lehiaketa, beraz, aurki irekiko dute.\nEuskarak pauso bat harago\nEgun osoko jaialdia izango da Basalarrina Euskara Elkartearen 10.urtemuga ospatzeko.\n11:00 FTF eta TTUNTTURRO. Txistulariak, txalapartariak eta zanpantzarrak\n11:00-13:00 KIRIKIÑO. Haur jolasak. Patin tailerra eta Herri Kirolak\n11:00-12:00 Pintxo-mokadu lehiaketa\n12:00 Ezkuernagako CANDIDO BESA UPATEGIA. Ardo dastaketa ikastaroa.\n12:00 Pintxo-mokadu lehiaketako dastaketa eta sari banaketa\n13:15 EKITALDIA : Euskarak pauso bat harago!\n13:30 KANTUZALEAK, FTF eta UNTZUETA D.T. Kantu dantza kalejira\n14:30 Berbalagun bazkaria: bertsolariak eta elkartasun enkantea (Tiketak: AEK, udal euskaltegia eat Arrañopen)\n17:00 Jai kuadrillen arteko herri kirolak\n17:00 Mus Txapelketa Arrañopen\n19:00 Haur berbena. Disko dantza\n20:00etatik aurrera DJ eta KARAOKEA. Diskodantza.\nEgunean zehar: UHINAK IRRATIA eta AIARALDEA.COM\n* Gau guztian zehar euskal musika Laudioko tabernetatik\nAldarrikapena: udaleko aurrekontuaren % 2a euskara planera bideratzea.\n‹‹ Aurrekoak 1 2 3 4 ... 341 342 343 344 345 346 347 348 349 350 351 Hurrengoak ››


Inprimatu orria - Goiko barrako aurkibidea, webgune lagunak... ez dira agertzen.\nOrokorra => Hizketa txokoa => Gaiaren sortzailea: Josu Etx Noiz: 2019ko Ekainaren 22a, 23:43:38\nIzenburua: Goiko barrako aurkibidea, webgune lagunak... ez dira agertzen.\nEgilea: Josu Etx Noiz: 2019ko Ekainaren 22a, 23:43:38\nIzenburua: Re: Goiko barrako aurkibidea, webgune lagunak... ez dira agertzen.\nEgilea: jonnydbz Noiz: 2019ko Ekainaren 23a, 14:08:46\nEgilea: Aju Noiz: 2019ko Ekainaren 23a, 15:28:31\nEgilea: Josu Etx Noiz: 2019ko Ekainaren 23a, 22:30:11\nEgilea: Aju Noiz: 2019ko Ekainaren 24a, 14:51:32\nEgilea: Arsenicum Noiz: 2019ko Ekainaren 25a, 20:13:15\nEgilea: Arsenicum Noiz: 2019ko Ekainaren 26a, 17:30:30\nEgilea: Aju Noiz: 2019ko Ekainaren 26a, 18:07:39\nEgilea: Arsenicum Noiz: 2019ko Ekainaren 27a, 15:31:05\nEgilea: Josu Etx Noiz: 2019ko Ekainaren 27a, 21:44:55\nEgilea: Josu Etx Noiz: 2019ko Uztailaren 01a, 13:59:34\nEgilea: Arsenicum Noiz: 2019ko Uztailaren 01a, 15:37:22\nEgilea: Josu Etx Noiz: 2019ko Uztailaren 01a, 17:36:54\nEgilea: Aju Noiz: 2019ko Uztailaren 01a, 19:37:24\nEgilea: Josu Etx Noiz: 2019ko Uztailaren 03a, 18:29:43\nEgilea: Arsenicum Noiz: 2019ko Uztailaren 04a, 15:09:18\nFacebookeko kontua Taichisanek eta nik "erabiltzen dugu". Instagrameko kontua jarraitzen dut eta ikusi dut nahikotxo mugitzen duzula. Mezu pribatutik idatziko dizut Josu.\nEgilea: Josu Etx Noiz: 2019ko Uztailaren 04a, 16:07:44\nEgilea: jonnydbz Noiz: 2019ko Uztailaren 08a, 21:59:26\nOrain suposatzen da aurkibidea eta webgune lagunak nonbait ikusi behar ditudala?\nEgilea: Arsenicum Noiz: 2019ko Uztailaren 09a, 15:11:03\nInstagrameko mod hori instalatzerakoan aurkibideko barra horren mod-a "erori" egin da.\nEgilea: Arsenicum Noiz: 2019ko Uztailaren 09a, 15:22:36\nOrain, botoiak ondo ikusten ez diren arren, ondo dabiltza denak; bai youtubekoa, bai instagramekoa, bai barra tresnakoa.\nEgilea: jonnydbz Noiz: 2019ko Uztailaren 09a, 22:35:56\nOrain bai. Egia esan, inoiz ez naiz bi horietaz konturatu orain arte XD\nEgilea: Arsenicum Noiz: 2019ko Uztailaren 09a, 23:10:20\nBa foroa erorita egon da eta seguruenik instagrameko mod horregatik izan da, beraz... ez dugu berriro jarriko. :kolpe:\nEgilea: Aju Noiz: 2019ko Uztailaren 23a, 19:26:42\nNorbait zerbait konfiguratzen ibili da? Foroa izorratuta zegoen.\nEgilea: Josu Etx Noiz: 2019ko Uztailaren 23a, 19:37:45\nBaina gehigarri berriak gaizki daudelako da edo d-dos atakeren batengatik?\nEgilea: Aju Noiz: 2019ko Uztailaren 23a, 21:38:48\nAipamenaren egilea: Josu Etx Noiz: 2019ko Uztailaren 23a, 19:37:45\nEz da eraso bat izan.\nEta pentsatzen jarrita, uste dut arazo puntual bat izan dela, ze lehengo foroa martxan dago. http://www.euskal-encodings.com/smfa/index.php helbidean dago arratsaldeko foroa, eta badabil...\nEgilea: Josu Etx Noiz: 2019ko Azaroaren 11a, 09:41:32\nBerriro gertatu da eta oraingoan logoa aldatu da baita.\nEgilea: Aju Noiz: 2019ko Azaroaren 11a, 12:36:00\nAtzo foroa izorratu zen eta neukan backupa zaharra zen; mezuak mantentzen dira, baina deiseinua lehengoa da.\nEa gero ondo jarrita backup bat egiten diodan. Jartzazue bilatzailea, eta goiburua nire kontu.\nEgilea: Arsenicum Noiz: 2019ko Azaroaren 12a, 07:43:28\nGoiko barra eguneratuta.\nEgilea: Sipiha Noiz: 2019ko Azaroaren 30a, 13:43:15\nKaixo, nabigazio barran ez da "aurkibidea"-ren esteka agertzen. Ez dakit nahi gabe "reseteatu" den edo zer, baina esteka hori oso interesgarria da eskura izatea :keinu:\nEgilea: Aju Noiz: 2019ko Azaroaren 30a, 15:59:30\nAipamenaren egilea: Sipiha Noiz: 2019ko Azaroaren 30a, 13:43:15\nBa betikoa gertatu da: foroa izorratu eta segurtasun kopia bat kargatu behar.\nBaina ez dut ulertzen zergatik agertzen den goiko barra zaharkitu hori, ze apropos hartu nuen segurtasun kopia bat barra ondo jarri ostean.\nArsenicum, jarri berriro ondo mesedez, eta kopia berri bat egingo dut. Baina berriro diot: ez dakit zergatik gertatzen den hau...\nEgilea: Josu Etx Noiz: 2019ko Azaroaren 30a, 16:31:26\nNire ustez SMF-ren beste tema bat erabili beharko genuke. Hau arazoak emateaz aparte ez da politegia\nEgilea: Aju Noiz: 2019ko Abenduaren 01a, 13:02:28\nAipamenaren egilea: Josu Etx Noiz: 2019ko Azaroaren 30a, 16:31:26\nHori eginda beste hainbat arazo ager daitezke.\nEDIT: Zentoa gaia probatu dut eta goiburuaren arazoa bakarrik aurkitu diot, egia esan.\nEgilea: Aju Noiz: 2019ko Abenduaren 01a, 14:01:52\nBeno, segurtasun kopia berria eginda barra ondo jarri ostean. Hartutako kopia igo berri dut zerbitzarira eta barrak hor jarraitzen du.\nEgilea: Sipiha Noiz: 2019ko Abenduaren 09a, 19:01:42\nIkusten dut webgunea httpS-n dagoela :pozik3:\nBaina aurkibidean (https://www.euskal-encodings.com/aurkibidea/#/movies) ez dira pelikulak agertzen :xurga:\nMixed Content: The page at 'https://www.euskal-encodings.com/aurkibidea/#/movies' was loaded over HTTPS, but requested an insecure XMLHttpRequest endpoint 'http://vps649543.ovh.net:3000/public/movies'\nEgilea: Josu Etx Noiz: 2019ko Abenduaren 09a, 20:18:29\nAurkibidea http-an dago soilik. https-a jartzen baduzu ez dabil. Ez dakit hori diozun, niri ez dit arazorik ematen.\nEgilea: MikelEiza Noiz: 2019ko Abenduaren 10a, 07:36:34\nHori da, http erabili behar da aurkibidean ziurtagiria ezin izan nuelako instalatu httpS moduan argitaratzeko.\nHurrengo bertsioarekin berriz saiatuko naiz.\nHori bai, uste nuen berbideraketa https -> http ongi zebilela... Hori ere begiratu beharko dut.\nEgilea: jonnydbz Noiz: 2019ko Abenduaren 22a, 16:57:26\nAspaldi sartu gabe eta dena aldatu duzue! XD\nItxura aldaketarekin emotikonoak pikutara joan dira, ez dakit berreskura daitezkeen edo ez.\nEgilea: Aju Noiz: 2019ko Abenduaren 22a, 17:47:53\nAipamenaren egilea: jonnydbz Noiz: 2019ko Abenduaren 22a, 16:57:26 Aspaldi sartu gabe eta dena aldatu duzue! XD\nBegiratzen jarrita... Ez dut ikusten ezta emotikonorik gehitzeko aukerarik ere... Foroak berak ez dauka... Jartzea + Lehenengoen izenek koinziditzea... Lan oso neketsua izango litzateke...